31/12/2012 | Administración LocalMunicipal
Santiago de Compostela
Tesourería. Sección de Xestión
Aprobación definitiva

ANUNCIO APROBACIÓN DEFINITIVA DO EXPEDIENTE 2012/01 DE MODIFICACIÓN DE ORDENANZAS DE INGRESOS PÚBLICOS I) Segundo o disposto no artigo 17.3 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo(TRFL), o Pleno do Concello de Santiago de Compostela, na sesión celebrada o 31 de outubro de 2012, adoptou o acordo de aprobación inicial do expediente 2012/01 de modificación das ordenanzas de ingresos públicos.1.–Durante o prazo de exposición ao público non se presentaron reclamacións contra os acordos de aprobación inicial de derrogación das seguintes ordenanzas, polo que se entenden definitivamente aprobados: 2.–Durante o prazo de exposición ao público non se presentaron reclamacións nin propostas de rectificación de erros contra os acordos de aprobación inicial de modificación das seguintes ordenanzas, polo que se entenden definitivamente aprobados. O texto definitivo dos artigos modificados transcríbese no apartado III.3.–Durante o prazo de exposición ao público presentáronse reclamacións e/ou propostas de rectificación de erros materiais contra os acordos de aprobación inicial de modificación das seguintes ordenanzas: O Pleno do Concello de Santiago, na sesión celebrada o 26 de decembro de 2012, resolveu as reclamacións, rectificou os erros materiais, e aprobou o texto definitivo dos artigos modificados das citadas ordenanzas que se transcriben no apartado III. II) Aos efectos previstos no artigo 17.4 do TRFL publícase o texto definitivo das ordenanzas modificadas, que entrarán en vigor o un de xaneiro de dous mil trece. O texto definitivo dos artigos modificados transcríbese no apartado III. De conformidade co establecido no artigo 19.1 do TRFL e nos artigos 10, 25 e 46 da Lei 29/1998, do 13 de xullo, reguladora da xurisdicción contencioso-administrativa, os interesados poderán interpoñer o recurso contencioso-administrativo contra o devandito acordo ante o Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio, sen prexuizo de calquera outro recurso que os interesados estimen procedente interpoñer. III) Texto definitivo dos artigos modificados das seguintes ordenanzas: III.1.–ORDENANZA 0.00. ORDENANZA XERAL DE XESTIÓN, RECADACIÓN E INSPECCIÓN DOS TRIBUTOS E DOUTROS INGRESOS DE DEREITO PÚBLICO TÍTULO I.–NORMAS TRIBUTARIAS DE CARÁCTER XERAL CAPÍTULO I. Principios xerais Artigo 1. Obxecto da ordenanza. Artigo 2. Ámbito de aplicación. Artigo 3. Potestade regulamentaria. Artigo 4. A Administración tributaria municipal. CAPÍTULO II. Normas xerais Artigo 5. Ámbito temporal das normas tributarias. TÍTULO II. OS TRIBUTOS CAPÍTULO I. Os tributos municipais. A relación xurídico tributaria. Beneficios fiscais Artigo 6. Concepto, fins e clases dos tributos. Artigo 7. Taxas. Artigo 8. Contribucións especiais. Artigo 9. Impostos. Artigo 10. Imposto sobre bens inmobles. Artigo 11. Imposto sobre vehículos de tracción mecánica. Artigo 12. Imposto sobre actividades económicas. CAPÍTULO II. A relación xurídico tributaria Artigo 13. A relación xurídico-tributaria. CAPÍTULO III. Beneficios fiscais Artigo 14. Beneficios fiscais. CAPÍTULO IV. Obrigados tributarios Artigo 15. Domicilio. Artigo 16. Rueiro Municipal: Categoría das vías. CAPÍTULO V. A débeda tributaria Artigo 17. Importe mínimo de liquidación Artigo 18. Documento único Artigo 19. Presentación de declaracións de alta, baixa e modificación Artigo 20. Tributos obxecto de padróns ou matricula. Artigo 21. Variacións das circunstancias determinantes da contía ou da esixencia da débeda Artigo 22. Extinción da débeda. Artigo 23. Lexitimación, lugar e medios de pago Artigo 24. Pago mediante domiciliación bancaria. Artigo 25. Calendario fiscal. Artigo 26. Sistema Especial de Pago (S. E. P.) Artigo 27. Aprazamento e fraccionamento do pago: solicitude e tramitación Artigo 28. Aprazamento e fraccionamento do pago: garantías. Artigo 29. Situación de insolvencia. Artigo 30. Medios de xustificación das actuacións para a declaración de créditos incobrables. Artigo 31. Criterios de aplicación ás propostas de declaración de créditos incobrables TÍTULO III. A APLICACIÓN DOS TRIBUTOS CAPÍTULO I. Principios xerais. Artigo 32. Regulación das actuacións e procedementos tributarios. Artigo 33. Comunicacións informativas e consultas tributarias. Artigo 34. Relacións coa Axencia Estatal de Administración Tributaria Artigo 35. Relacións con Tráfico Artigo 36. Relacións coa Xerencia Territorial do Catastro Artigo 37. Colaboración cos Notarios Artigo 38. Colaboración cos Xestores Administrativos Artigo 39. Uso de medios electrónico para realización de consultas e trámites CAPÍTULO II. Normas sobre actuacións e procedementos. Artigo 40. Regulación das actuacións e procedementos tributarios. Artigo 41. Obriga de resolver e efectos do silencio administrativo Artigo 42. Concepto e clases de liquidacións tributarias. Artigo 43. Liquidacións definitivas. Artigo 44. Liquidacións provisionais. Artigo 45. As notificacións en materia tributaria. CAPÍTULO III. Actuacións e procedementos de xestión tributaria. Artigo 46. A xestión tributaria. CAPÍTULO IV. Actuacións e procedementos de inspección. Artigo 47. A Inspección dos tributos. CAPÍTULO V. Actuacións e procedementos de recadación. Artigo 48. Órganos de xestión recadatoria. Artigo 49. Recadación das débedas. Prazos de ingreso. Artigo 50. Execución forzosa. Artigo 51. Custas do procedemento. Artigo 52. Anuncios e mesa de poxa. Particularidades. TÍTULO IV. A REVISIÓN EN VÍA ADMINISTRATIVA. CAPÍTULO I. A revisión en vía administrativa. Artigo 53. Recurso de reposición e reclamación económico-administrativa. Artigo 54. Suspensión del acto impugnado. DISPOSICIÓN ADICIONAL Única. Recadación doutros ingresos de dereito público. DISPOSICIÓN TRANSITORIA Única. Sistema especial de pago (S. E. P.) DISPOSICIÓN DERROGATORIA Única. Derrogación da Ordenanza fiscal xeral anterior. DISPOSICIÓN FINAL Única. Entrada en vigor. TÍTULO I. NORMAS TRIBUTARIAS DE CARÁCTER XERAL CAPÍTULO I.–PRINCIPIOS XERAIS Artigo 1.–Obxecto da ordenanza.1.–Dítase esta ordenanza xeral de conformidade co disposto no artigo 106.2 da Lei 7/1985, do 2 de abril, reguladora das bases do réxime local e en desenvolvemento do establecido no texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, e igualmente en desenvolvemento do apartado e) do artigo 7 e disposición adicional cuarta da Lei 58/2003, do 17 de decembro, xeral tributaria, e das demais normas concordantes.2.–Esta ordenanza contén: – As normas comúns, tanto substantivas como de procedemento, que en materia de xestión, liquidación, inspección, recadación, revisión dos actos tributarios municipais, e réxime sancionador, complementan ao texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, á Lei 58/2003, do 17 de decembro, xeral tributaria, e demais normas de desenvolvemento das mesmas e, ás ordenanzas e resolucións especificamente reguladoras de cada un dos distintos ingresos; de esta normativa serán supletorias a Lei 47/2003, do 26 de novembro, xeral orzamentaria e a Lei 30/1992, do 26 de novembro, de réxime xurídico das administracións públicas e do procedemento administrativo común. – A adaptación das normas citadas no apartado anterior ao réxime de organización e funcionamento propio do Concello de Santiago de Compostela 3.–As normas contidas nesta ordenanza xeral aplícanse ao exercicio das competencias do Concello no relativo á xestión, liquidación, recadación, inspección e revisión dos actos tributarios municipais, na medida en que ditas funcións se exerzan directamente pola Administración tributaria municipal. Artigo 2.–Ámbito de aplicación. Esta ordenanza será de aplicación en todo o termo municipal de Santiago de Compostela. Artigo 3.–Potestade regulamentaria.1.–Corresponde ao Pleno a potestade regulamentaria do Concello de Santiago de Compostela en materia de ingresos de dereito público, que a exerce a través das ordenanzas e resolucións citadas no artigo 1.º desta ordenanza; isto sen prexuízo das súas facultades de delegación en materia de prezos públicos, conforme prevé o artigo 47 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo.2.–En relación coas ordenanzas fiscais e demais normas reguladoras de ingresos de dereito público corresponderá á Concellería delegada de Facenda ditar as instrucións e circulares que conteñan as disposicións interpretativas e aclaratorias das ordenanzas fiscais e demais normas reguladoras de ingresos de dereito público. Artigo 4.–A Administración tributaria municipal. Corresponde á Administración tributaria municipal, integrada na Concellería delegada de Facenda, a aplicación dos tributos e o exercicio da potestade sancionadora en materia tributaria, en tanto non se encomenden expresamente a outro órgano ou entidade de dereito público e sen prexuízo das competencias atribuídas ao alcalde nas letras b), c) y k) do artigo 124.4 de la Lei 7/1985, do 2 de abril, reguladora das Bases do Réxime Local. CAPÍTULO II.–NORMAS XERAIS Artigo 5.–Ámbito temporal das normas tributarias. Agás que expresamente se dispoña o contrario, as normas tributarias non terán efecto retroactivo e serán aplicadas aos tributos sen período impositivo que se devenguen a partir da súa entrada en vigor, e aos demais tributos para o período impositivo que se inicie desde ese momento. Non obstante, as normas que regulen o réxime de infraccións e sancións tributarias e o das recargas terán efectos retroactivos respecto dos actos que non sexan firmes cando a súa aplicación resulte mais favorable para o interesado. TÍTULO II.–OS TRIBUTOS CAPÍTULO I.–OS TRIBUTOS MUNICIPAIS Artigo 6.–Concepto, fins e clases dos tributos.1.–Os tributos propios municipais son os ingresos públicos que consisten en prestacións pecuniarias esixibles polo Concello de Santiago de Compostela como consecuencia da realización do suposto de feito ao que a lei vincula o deber de contribuír, coa finalidade primordial de obter os ingresos necesarios para o sostemento dos gastos públicos.2.–Os tributos, calquera que sexa a súa denominación, clasifícanse en taxas, contribucións especiais e impostos. Artigo 7.–Taxas. O Concello de Santiago de Compostela poderá establecer e esixir taxas pola prestación de servizos ou a realización de actividades da súa competencia e pola utilización privativa ou o aproveitamento especial dos bens del dominio público municipal, segundo as normas contidas no texto refundido da Lei reguladora das facendas locais. Artigo 8.–Contribucións especiais. O Concello de Santiago de Compostela poderá establecer e esixir contribucións especiais pola realización de obras ou polo establecemento ou ampliación de servizos municipais, segundo as normas contidas no texto refundido da Lei reguladora das facendas locais. Artigo 9.–Impostos.1.–O Concello de Santiago de Compostela esixirá de acordo co texto refundido da Lei reguladora das facendas locais, as disposicións que a desenvolven e as correspondentes ordenanzas fiscais, os seguintes impostos: a) Imposto sobre bens inmobles. b) Imposto sobre actividades económicas. c) Imposto sobre vehículos de tracción mecánica.2.–Así mesmo, o Concello de Santiago de Compostela poderá establecer e esixir o imposto sobre construcións, instalacións e obras e o imposto sobre o incremento de valor dos terreos de natureza urbana, de acordo co texto refundido da Lei reguladora das facendas locais, as disposicións que a desenvolvan e as respectivas ordenanzas fiscais. Artigo 10.–Imposto sobre bens inmobles.1.–Os padróns fiscais do imposto sobre bens inmobles (IBI) elabóraos a Administración tributaria municipal a partir do padrón do exercicio anterior, ao que se incorporarán as alteracións de carácter físico, económico e xurídico aprobadas pola Xerencia Territorial do Catastro e aquelas que sexan consecuencia de feitos ou actos coñecidos pola Administración tributaria municipal, todo isto nos termos establecidos no convenio coa Dirección Xeral do Catastro.2.–As variacións de carácter físico, económico ou xurídico que se produzan nos bens gravados terán efectividade desde o día primeiro do ano seguinte, e poden incorporarse directamente ao padrón correspondente a dito período se non se produciu modificación da base impoñible.3.–Cando a Administración tributaria municipal coñeza as variacións de titularidade que consten en documento público, actualizará o padrón do IBI e comunicará as correspondentes variacións á Xerencia Territorial do Catastro.4.–Na xestión do IBI, observaranse as seguintes prescricións: a) Con carácter xeral a Administración tributaria municipal emitirá os recibos e as liquidacións tributarias a nome do titular do dereito constitutivo do feito impoñible. b) Cando un ben inmoble ou un dereito sobre o mesmo pertenza a dous ou mais titulares: b.1.–Procederase a división da cota tributaria, previa solicitude do cotitular, cando se acheguen os datos persoais e os domicilios do resto dos obrigados ao pago, así como os documentos públicos acreditativos da proporción en que cada un participa no dominio ou dereito sobre o inmoble. Unha vez aceptada pola Administración a solicitude de división, os datos incorporaranse no padrón do imposto do exercicio inmediato posterior e se manterá nos sucesivos mentres non se solicite a modificación. Se algunha das cotas non se paga no período voluntario esixirase o pago da débeda a calquera dos responsables solidarios. b.2.–Non procederá a división da cota do tributo nos supostos de réxime económico matrimonial de sociedade legal de gananciais. De se presentar solicitude arquivarase sen máis tramite. b.3.–Non procederá a división da cota, por razóns de custe e eficacia, nos supostos en que, como consecuencia da división, resulten cotas de importe inferior a 6 €. c) Nos supostos de separación matrimonial xudicial ou de divorcio, con atribución do uso da vivenda a un dos cotitulares, pódese solicitar a alteración da orde dos suxeitos pasivos para facer constar, en primeiro lugar, a quen é o beneficiario do uso. Neste caso se esixe o acordo expreso dos interesados. Artigo 11.–Imposto sobre vehículos de tracción mecánica.1.–O padrón fiscal do imposto sobre vehículos de tracción mecánica formarao a Administración tributaria municipal a partir do padrón do ano anterior, incorporando as altas e o resto de modificacións (transferencias, cambios de domicilio e baixas) producidas no exercicio inmediatamente anterior.2.–Será suxeito pasivo do imposto a persoa física ou xurídica que figure como titular do vehículo no Rexistro Central de Tráfico, excepto cando se acredite debidamente que o día primeiro do exercicio o vehículo non era propiedade da persoa que figuraba como titular no Rexistro Central de Tráfico. Neste caso, se o vendedor acredita o cumprimento das obrigas impostas polo Regulamento xeral de vehículos ao que transmite e solicita a anulación da liquidación, estimarase a solicitude.3.–Para determinar a débeda tributaria, que constará no padrón, aplicarase o coeficiente de incremento aprobado na ordenanza fiscal correspondente sobre as tarifas do artigo 95 do texto refundido da Lei reguladora das facendas locais.4.–Nas primeiras adquisicións de vehículos o imposto esixirase en réxime de autoliquidación, que se acreditará diante da Xefatura Provincial de Tráfico con carácter previo á matriculación do vehículo. Tamén se esixirá o imposto neste réxime de exacción no suposto de rehabilitación dun vehículo realizada en exercicios posteriores ao de tramitación da correspondente baixa. A autoliquidación do imposto no caso de primeiras adquisicións ou rehabilitacións de vehículos realizarase telematicamente. Se algún interesado o require, nas oficinas de Atención ao Contribuínte darase asistencia para o trámite.5.–A Administración tributaria municipal comunicará á Xefatura Provincial de Tráfico os recibos que están impagados para o efecto de que non se autoricen cambios de titularidade dos vehículos cando conste no seu historial que está pendente de pago o imposto sobre vehículos de tracción mecánica correspondente ao ano inmediatamente anterior á realización do trámite. Non obstante poderase efectuar o cambio de titularidade cando se presente diante da Xefatura Provincial de Tráfico o xustificante acreditativo do pago da débeda. Artigo 12.–Imposto sobre actividades económicas.1.–A matrícula formarase anualmente e comprenderá os datos que determine a normativa que resulte aplicable e as instrucións que, no seu desenvolvemento, dite a Axencia Estatal de Administración Tributaria.2.–A Administración tributaria municipal intercambiará coa Axencia estatal de Administración tributaria (AEAT) os datos con transcendencia para a xestión deste imposto coñecidos en base a declaracións presentadas, ou resultantes das actuacións de xestión e de inspección tributarias que se desenvolvan. CAPÍTULO II.–A RELACIÓN XURÍDICO TRIBUTARIA Artigo 13.–A relación xurídico-tributaria. Os elementos da obriga tributaria non poderán ser alterados por actos o convenios dos particulares, que non producirán efectos diante da Administración, sen prexuízo das súas consecuencias xurídico-privadas. CAPÍTULO III.–BENEFICIOS FISCAIS Artigo 14.–Beneficios fiscais.1.–Non poderán recoñecerse outros beneficios fiscais nos tributos locais que os expresamente previstos nas normas con rango de lei ou os derivados da aplicación dos tratados internacionais.2.–Non obstante, tamén poderán recoñecerse os beneficios fiscais establecidos nas respectivas ordenanzas fiscais, que incluirán, na súa regulación os aspectos substantivos e formais, cos límites e nos supostos expresamente previstos pola lei.3.–Sen prexuízo do establecido na normativa reguladora de cada tributo, que terá carácter preferente, nos casos en que o beneficio fiscal se conceda a instancia de parte, a solicitude deberá presentarse: a) Cando se trate de tributos periódicos xestionados mediante padrón ou matrícula, no prazo establecido na respectiva ordenanza para a presentación das preceptivas declaracións de alta ou modificación. b) Cando se trate de tributos nos que se ten establecido o réxime de autoliquidación, no prazo de presentación da correspondente autoliquidación. c) Nos restantes casos, nos prazos de presentación da correspondente declaración tributaria ou ao tempo da presentación da solicitude do permiso ou autorización que determine o nacemento da obriga tributaria, segundo proceda.4.–Unha vez outorgado, o beneficio fiscal aplicarase nas sucesivas liquidacións en tanto non se alteren as circunstancias de feito ou de dereito que determinaron o seu outorgamento, neste caso estarase ao establecido no apartado seguinte deste artigo.5.–Terán carácter provisional os actos de concesión ou recoñecemento de beneficios fiscais, que estean condicionados ao cumprimento de certas condicións futuras ou á efectiva concorrencia de determinados requisitos non comprobados no procedemento en que se ditaron. A Administración tributaria municipal poderá comprobar, nun posterior procedemento de aplicación dos tributos, a concorrencia de ditas condicións ou requisitos e, no seu caso, regularizar a situación tributaria do obrigado, sen necesidade de proceder á previa revisión de ditos actos nos termos previstos no título V da Lei xeral tributaria. CAPÍTULO IV.–OBRIGADOS TRIBUTARIOS Artigo 15.–Domicilio.1.–Os obrigados tributarios e as persoas ou entidades obrigadas ao pago deben declarar no modelo normalizado a Administración tributaria municipal o seu domicilio fiscal.2.–Os obrigados tributarios e as persoas ou entidades obrigadas ao pago deben comunicar no modelo normalizado a Administración tributaria municipal calquera modificación relativa ao domicilio fiscal mediante declaración expresa para este efecto. En tanto no sexa efectuada a declaración ou comunicación prevista neste precepto, ten a consideración de domicilio fiscal de cada obrigado tributario ou persoa ou entidade obrigada ao pago o que conste nos correspondentes rexistros fiscais municipais. Para os efectos da eficacia das notificacións estimarase valido o último domicilio declarado.3.–O incumprimento das obrigas establecidas nos parágrafos anteriores será constitutivo de infracción tributaria.4.–A Administración tributaria municipal poderá comprobar e rectificar o domicilio fiscal declarado. Con dita finalidade poderá, entre outras, efectuar as seguintes actuacións: a) Consultar os datos con transcendencia tributaria do padrón de habitantes, coa finalidade de mellorar a información sobre os domicilios fiscais dos obrigados tributarios. b) Consultar o dato do domicilio na AEAT, e, se o domicilio declarado polo suxeito pasivo diante da AEAT é diferente do que obra na base de datos da Administración tributaria municipal, poderá rectificar este último, incorporando o da AEAT como elemento de xestión asociado ao obrigado tributario, podendo constituír a dirección a onde remitir todas as notificacións derivadas das actuacións da Administración tributaria municipal.5.–Os obrigados tributarios que non residan en España deberán designar un representante con domicilio no territorio español e comunicalo a Administración tributaria municipal. Artigo 16.–Rueiro Municipal: Categoría das vías.1.–O Concello establece unha dobre clasificación das vías municipais: 1.–Zonas de valor, aos efectos de determinar o valor do solo; 2.–Coeficientes de situación, aos efectos de determinar o índice de situación. a) A codificación das zonas de valor e os valores asignados son: b) A codificación dos coeficientes de situación e os valores asignados son: 2.–Sen prexuízo das especificacións que sobre asignación de categoría puideran conter as distintas ordenanzas dos diferentes tributos ou as disposicións e normas particulares que puideran ditarse para a regulación e aprobación, por vía regulamentaria, das correspondentes clasificacións viarias, serán de aplicación as seguintes regras: a) No suposto de existencia real dunha vía que especificamente non estea incluída no rueiro anexo a presente ordenanza, entenderase clasificada na última categoría ata que se acorde a súa inclusión no rueiro e se lle asignen as categorías, sendo obriga da Administración tributaria municipal modificar o anexo da presente ordenanza antes do seguinte exercicio. b) Se o número de policía da finca obxecto do tributo ou prezo non aparece contemplado no rueiro anexo a presente ordenanza, aplicaráselle a categoría correspondente ao tramo inmediatamente inferior contemplado para o lateral afectado, sendo obriga da Administración tributaria municipal modificar o anexo da presente ordenanza antes do seguinte exercicio. c) En aqueles supostos en que o nome dunha vía xa incluída no rueiro se vexa afectado por calquera tipo de alteración ou modificación na súa denominación, seguirá conservando a categoría que tiña asignada, sendo obriga da Administración tributaria municipal modificar o anexo da presente ordenanza antes do seguinte exercicio. d) No caso de fincas obxecto de tributo ou prezo, nas que existan accesos desde vías de distinta categoría, aplicaráselle a categoría correspondente ao tramo de vía pola que se lle teña asignado o número de policía.3.–A clasificación das vías públicas que aparece como anexo será considerada, a todos os efectos, parte integrante desta ordenanza xeral. CAPÍTULO V.–A DÉBEDA TRIBUTARIA Artigo 17.–Importe mínimo de liquidación.1.–De conformidade co disposto polo artigo 16 Lei 47/2003, do 26 de novembro, xeral orzamentaria, establécese a non liquidación, ou no seu caso a anulación de todas aquelas liquidacións de impostos municipais e de sancións tributarias das que resulten débedas inferiores a 6 € por considerarse que por debaixo desta contía o ingreso non cubre os custes de xestión e recadación.2.–De conformidade co previsto polo artigo 72.5 do Regulamento xeral de recadación, non se practicará liquidación separada por xuros de mora no procedemento de constrinximento, cando a cantidade resultante por este concepto sexa inferior a 6 €. 3.–Esta limitación non afecta aos xuros de mora devengados e xestionados xunto co principal no procedemento de constrinximento, e nos aprazamentos ou fraccionamentos de pago. Artigo 18.–Documento único. Poderán refundirse nun documento único de declaración, liquidación e recadación as exaccións que recaian sobre o mesmo obrigado tributario ou persoa ou entidade obrigada ao pago. Neste caso será obrigatorio: a) Que na liquidación consten as bases, tipos e cotas de cada concepto, co que quedarán determinadas ou individualizadas cada unha das liquidacións que se refunden. b) Que na recadación consten por separado as cotas relativas a cada concepto, de maneira que a suma determinará a cota refundida que se xestiona mediante documento único. Artigo 19.–Presentación de declaracións de alta, baixa e modificación.1.–Sempre que as normas legais ou regulamentarias reguladoras de cada tributo ou ingreso non establezan normas específicas de xestión, as declaracións de altas, baixas ou modificacións presentaranse con carácter xeral no prazo máximo dun mes desde que se produzan as circunstancias que as motiven.2.–As declaracións de baixas e de modificación producirán efecto para o exercicio inmediato seguinte a aquel no que se presenten. Non obstante o anterior, cando a data que se consigne na declaración como de efectividade da baixa ou da modificación sexa dun exercicio anterior á de presentación da declaración, aquela data deberá ser probada por quen a declare. Neste caso son de aplicación as normas que sobre medios e valoración de probas contén o Código civil e a Lei de axuizamento civil, agás o disposto nos artigos 105 a 108 da Lei xeral tributaria. Artigo 20.–Tributos obxecto de padróns ou matricula.1.–Nos tributos de cobro periódico de xestión integra pola Administración tributaria municipal o padrón para cada período elaborarase tendo en conta as declaracións dos interesados, e os demais datos que se coñezan como consecuencia das actuacións de comprobación e investigación.2.–Os padróns someteranse á aprobación da Concellería delegada de Facenda e, unha vez aprobados, previo anuncio no Boletín Oficial da Provincia, os correspondentes Edictos exporanse ao público no taboleiro de edictos municipal habilitado a dito efecto para exame e recurso por parte dos lexitimamente interesados durante o prazo de quince días.3.–Esta exposición pública efectuarase mediante atención personalizada nas dependencias municipais de información ao contribuínte ou naquelas outras que se designen expresamente, no horario establecido de atención ao público, debendo os interesados acreditar tal condición para poder acceder á información tributaria correspondente, xa se efectúe mediante acceso restrinxido ao documento que conteña o padrón ou matrícula, visualización dos datos de pantalla, copia dos mesmos ou comunicación verbal da información. Será igualmente necesario acreditar a condición de interesado en calquera outro momento distinto ao de exposición ao público para que a consulta sexa autorizada.4.–Cando a Administración tributaria municipal teña coñecemento da existencia, modificación ou desaparición dos elementos configuradores do feito impoñible, e estes non foran declarados polo obrigado tributario ou persoa ou entidade obrigada al pago, notificarase este feito á persoa interesada concedéndolle un prazo de dez días para que formule as alegacións que estime convenientes ao seu dereito. Transcorrido dito prazo e á vista das alegacións que no seu caso se formularan, procederase, de oficio, á inclusión, variación ou exclusión que proceda, notificándoselle así, sen prexuízo das sancións que, no seu caso, resultaran de aplicación. As inclusións, variacións ou exclusións realizadas de oficio producirán efecto na matrícula ou padrón do período impositivo inmediato seguinte, sen prexuízo de que a Administración tributaria municipal practique as liquidacións que fosen procedentes en función das modificacións advertidas para os períodos tributarios non prescritos. No obstante o anterior, cando a Administración tributaria municipal teña coñecemento do falecemento de quen figure nos padróns fiscais como obrigado tributario, procederá a efectuar, de oficio, a correspondente exclusión, unha vez constatado o falecemento, retrotraéndose os efectos da variación ao momento do mesmo, anulando as liquidacións que desde tal momento se xiraran a nome do causante e practicando aos herdeiros as novas liquidacións que procedan. Nos tributos de xestión compartida con outras Administracións Públicas, cando a Administración tributaria municipal teña coñecemento da defunción de quen figure nos padróns fiscais como obrigado tributario, procederá a efectuar, de oficio, a correspondente comunicación ao órgano encargado da xestión catastral ou censual. Artigo 21.–Variacións das circunstancias determinantes da contía ou esixencia da débeda.1.–Nos termos establecidos no artigo 102.3 de la Lei xeral tributaria, e agás disposición en contrario, non será preciso notificar de xeito individualizado aos obrigados tributarios as variacións que experimenten as bases tributarias como consecuencia de: a) Modificacións dispostas polas Leis de presupostos, de medidas financeiras e tributarias, e outras normas de aplicación xeral e obrigatoria no ámbito territorial do Concello de Santiago de Compostela. b) Variacións do coeficiente de incremento, do cadro de tarifas, dos coeficientes de situación, das zonas de valor, e outras análogas como o tipo de recargo provincial do IAE. c) As establecidas por ordenanzas fiscais municipais.2.–Os obrigados tributarios e as persoas ou entidades obrigadas ao pago declararán, ademais da súa alta e baixa nos correspondentes padróns fiscais e de prezos públicos, calquera modificación na súa situación xurídica ou material da que poida derivarse unha alteración con respecto á suxeición a un tributo ou ingreso de dereito público. Non obstante o disposto no parágrafo precedente non se esixirá o pago da correspondente débeda cando, aínda non cumprida dita obriga, se demostre que non concorrían as condicións xurídicas ou supostos de feito determinantes da súa esixibilidade. Isto sen prexuízo da imposición da correspondente sanción por incumprimento da obriga establecida anteriormente. Artigo 22.–Extinción da débeda.1.–As débedas tributarias poderán extinguirse por pago, prescrición, compensación ou condonación, e polos demais medios previstos nas leis.2.–O pago, a compensación ou a condonación da débeda tributaria ten efectos liberatorios exclusivamente polo importe pagado, compensado ou condonado.3.–O pago ou extinción, por calquera das formas citadas, das débedas co Concello de Santiago de Compostela non terá outros efectos que os sinalados no parágrafo anterior, sen que en ningún caso faga proba ou implique de ningunha forma a concesión de permisos, autorizacións ou licencias que corresponda emitir a este Concello. Artigo 23.–Lexitimación, lugar e medios de pago.1.–Pode realizar o pago calquera persoa, teña ou non interese no cumprimento da obriga, xa o coñeza e o aprobe o debedor, xa o descoñeza o obrigado ao pago. O terceiro que pague a débeda non estará lexitimado para exercitar diante da Administración tributaria municipal os dereitos que corresponden ao obrigado ao pago.2.–Os pagos das débedas e sancións xestionadas pola Administración tributaria municipal realizaranse nas entidades colaboradoras: a) Directamente. b) Por vía telemática, sexa a través das pasarelas de pagos das propias entidades financeiras ou a través da páxina web municipal. c) Nos caixeiros das entidades que así o admitan.3.–O pago das débedas e sancións que teñan que realizarse en efectivo poderanse facer sempre en diñeiro de curso legal. Tamén poderán realizarse mediante cheque e domiciliación bancaria.4.–O emprego de calquera medio de pago alternativo á entrega de diñeiro de curso legal non poderá implicar gasto algún para o Concello pola súa tramitación. En caso contrario o gasto cargado ao Concello será automaticamente resarcido do importe abonado, continuándose o procedemento recadador polo resto da cantidade adebedada pendente de cobro. Artigo 24.–Pago mediante domiciliación bancaria.1.–O pago mediante domiciliación bancaria realizarase nos supostos e cos requisitos regulados neste artigo.2.–No suposto de aprazamentos, fraccionamentos e outros ingresos distintos dos de vencemento periódico e notificación colectiva, a domiciliación bancaria deberá axustarse aos seguintes requisitos: a) Que o obrigado ao pago sexa titular da conta en que domicilie o pago e que dita conta estea aberta nunha entidade financeira. b) Que o obrigado ao pago comunique a súa orde de domiciliación a Administración tributaria municipal.3.–No suposto dos tributos periódicos que son obxecto de notificación colectiva a domiciliación bancaria deberá axustarse ás condicións que se detallan de seguido: a) Comunicación á Administración tributaria municipal ben directamente, ben a través das entidades financeiras, neste caso as entidades comunicarano formalmente a Administración tributaria municipal para a eficacia da domiciliación. Poderá trasladarse a domiciliación a outra entidade de depósito coa comunicación á Administración tributaria municipal. b) As comunicacións para que teñan efecto no recibo do exercicio deberán realizarse dous meses antes do comezo do período de recadación establecido para o tributo ou ingreso de dereito público que se domicilia o pago. As efectuadas con posterioridade produciran efecto para o exercicio seguinte c) As domiciliacións de pago terán validez por tempo indefinido, podéndose anular en calquera momento pola persoa ou entidade obrigada. Poderán ser rexeitadas pola entidade de crédito. Perderá vixencia a domiciliación nos supostos de devolución cando así o determine a Administración tributaria municipal sen comunicación aos interesados. d) O pago poderá domiciliarse nunha conta que non sexa de titularidade da persoa ou entidade obrigada ao pago, sempre que o titular da conta autorice a domiciliación.4.–Os pagos efectuados mediante domiciliación bancaria entenderanse realizados na data de cargo en conta de ditas domiciliacións, considerándose xustificante do ingreso o que para dito efecto expide a entidade de depósito onde está domiciliado o pago. Este comprobante de cargo en conta deberá recoller, como mínimo, os datos que se establezan pola Administración tributaria municipal. Artigo 25.–Calendario fiscal. Os períodos para pagar os tributos e outros ingresos públicos de carácter periódico que se xestionan por recibo serán os seguintes: a) Imposto sobre vehículos de tracción mecánica: desde o 5 de marzo ata o 5 de maio, ambos incluídos (ou día hábil inmediato posterior). b) Imposto sobre bens inmobles -urbana, rústica, e de características especiais-: desde o 5 de abril ata o 5 de xuño, ambos incluídos (ou día hábil inmediato posterior). c) Taxas por ocupación de vía pública (vados) (mesas e cadeiras) e calquera outra taxa por ocupación de vía pública que se xestione por padrón: desde o 5 de maio ata o 5 de xullo ambos incluídos (oo día hábil inmediato posterior). d) Imposto sobre actividades económicas: desde o 20 de setembro ata o 20 de novembro, ambos incluídos (ou día hábil inmediato posterior). Artigo 26.–Sistema especial de pago (S. E. P.) 1.–Os obrigados ao pago que así o soliciten poderán pagar de forma fraccionada e mediante domiciliación bancaria as débedas polo imposto sobre bens inmobles devengadas a 1 de xaneiro do exercicio, sen que lles sexa esixible o pago de xuros de mora nin a prestación de garantías.2.–Para acceder a esta modalidade de pago, os obrigados ao pago deberán cumprir os requisitos que de seguido se recollen: a) Non ter á data de aprobación do padrón do tributo correspondente ningunha débeda en vía executiva co Concello. b) Domiciliar os seus recibos en calquera entidade financeira. c) Notificar formalmente á Administración tributaria municipal a adhesión a este sistema antes do día 1 de xaneiro do exercicio no que se pretende a súa aplicación. d) Incluír todos os seus recibos polo tipo de ingreso no que se acollen a este sistema.3.–O sistema especial de pagos entenderase automaticamente concedido desde o mesmo día da solicitude sempre que se cumpran todos os requisitos establecidos no parágrafo anterior. No suposto de que a solicitude se presente despois da data indicada, a concesión terá efectos tributarios no exercicio seguinte. De non se cumprir os requisitos establecidos a Administración tributaria municipal comunicará, antes del inicio del período de pago establecido e en todo caso antes do primeiro prazo, a denegación o a exclusión deste sistema especial de pago ao obrigado ao pago. Unha vez incluídos os recibos neste sistema de pago entenderase prorrogado tacitamente agás desistimento expreso presentado antes do día 1 de xaneiro do exercicio no que se pretende a exclusión do sistema especial de pago, ou incumprimento de calquera dos prazos.4.–O obrigado ao pago abonará mediante domiciliación as cotas tributarias fraccionadas, sen xuros de mora e sen obriga de prestar garantías, mediante ol sistema especial de pago nas seguintes datas: primeiro prazo, 5 de maio; segundo prazo, 5 de agosto; terceiro prazo, 5 de novembro.5.–O importe de cada fracción será el resultado de dividir o importe do recibo polo número de fraccións.6.–Cando por causas imputables ao obrigado ao pago a débeda non se faga efectiva no seu vencemento, isto é cando non se pague calquera dos prazos, perderase de maneira automática o dereito a beneficiarse deste sistema de pago, pasando a rexerse polo sistema xeral e, polo tanto: a) Se o período voluntario de ingreso non tivera finalizado, terase que proceder ao pago integro da débeda dentro do período voluntario de ingreso establecido para o tributo ou ingreso de dereito público. b) Se o período voluntario de ingreso tivera finalizado, iniciarase a vía de constrinximento pola contía pendente de pago.7.–Se o obrigado ao pago decidira adiantar o pago de calquera das fracciones á data de vencemento sinalada, deberá abonar o importe total do recibo para o que terá que dirixirse a Administración tributaria municipal que lle entregará o documento de pago sen que isto supoña a perda do sistema para exercicios posteriores, agás que o interesado así o manifeste.8.–Calquera modificación na conta de domiciliación deberá de comunicarse con dous meses de antelación as datas establecidas para o cobro de cada fracción. No suposto de que se presente despois das fechas indicadas, as modificacións terán efecto para a fracción seguinte.9.–Cando o sistema especial de pago remate anticipadamente sen que o importe abonado permita cancelar o importe das débedas incluídas no sistema, o Concello aplicará os cobros realizados a débeda máis antiga, e se as débedas tiveran a mesma antigüidade a Administración tributaria municipal poderá aplicalas do xeito que estime máis conveniente. A antigüidade determinarase de acordo coa data en que cada unha fose esixible. Artigo 27.–Aprazamento e fraccionamento do pago: solicitude e tramitación.1.–O pago das débedas tributarias e demais de dereito público tanto en período voluntario como executivo poderá aprazarse ou fraccionarse cando a situación económico – financeira do obrigado tributario lle impida, de forma transitoria, efectuar o pago nos prazos establecidos, nos termos previstos nos artigos 65 e 82 da Lei xeral tributaria, no Regulamento xeral de recadación, e coas precisións que se detallan neste artigo.2.–Correspóndelle a/o xefa da Unidade de Recadación a apreciación da situación económica financeira do obrigado ao pago en relación coa posibilidade de pagar as débedas. Cando a valoración da solvencia presente gran complexidade económica ou xurídica, a/o xefe da unidade remitirá a solicitude á asesoría xurídica, que poderá solicitar para dita valoración o apoio da unidade municipal que estime oportuno.3.–As persoas ou entidades interesadas presentarán a solicitude no modelo normalizado que facilitará a Administración tributaria municipal. A solicitude debe comprender: a) Para as débedas en período executivo: todas as débedas tributarias e demais de dereito público das que sexa suxeito pasivo ou obrigado ao pago a persoa ou entidade solicitante. b) Para as débedas en período voluntario: as débedas que se solicite aprazar ou fraccionar.4.–Xunto coa solicitude no modelo normalizado, que recollerá todos os datos previstos no artigo 46.2 do regulamento xeral de recadación, deberanse achegar os seguintes documentos: a) Os datos bancarios (código conta cliente) dunha conta aberta en oficina de entidade financeira en onde se deba efectuar o cargo en conta, xa que con carácter xeral a concesión require que o solicitante domicilie o pago da débeda ou das sucesivas fraccións. A entidade financeira onde se domicilia o cargo debe ter sucursal aberta no termo municipal. b) Ademais: b.1.–Débedas de persoas físicas: fotocopia da última nómina e da declaración do IRPF, ou certificado da AEAT de non presentar declaración; nos caso de desemprego certificado do organismo competente que acredite dita situación; no caso de pensionistas, certificado da Seguridade Social ou organismo competente que acredite o importe. b.2.–Débedas de persoas xurídicas: copia da última declaración do imposto de sociedades e da escritura de constitución da sociedade. c) Tamén é preciso: c.1.–Detallar a garantía que se ofrece cando sexa preceptiva, ou, no seu caso, a imposibilidade de constituíla; c.2.–Fundamentar as dificultades de tesourería.5.–Non se concederán aprazamentos ou fraccionamentos: a) En período voluntario nos seguintes supostos: a.1.–Para autoliquidacións ou liquidacións que foran fraccionadas conforme ao disposto na ordenanza reguladora do tributo ou ingreso público en cuestión, ou cando se tivera concedido un aprazamentos ou fraccionamentos previo dos previstos con carácter xenérico pola Administración municipal. a.2.–Para recibos acollidos ao sistema de pago especial. a.3.–Para débedas de importe inferior a 300 € a.4.–Para débedas de vencemento periódico e notificación colectiva de importe superior a 300 € para as que non este habilitado o sistema especial de pago. a.5.–Para débedas suspendidas cando recaera sentencia firme en contra. a.6.–Para débedas por sancións derivadas de infraccións en materia de tráfico. b) En período executivo nos seguintes supostos: b.1.–Cando o conxunto das débedas incluídas no expediente executivo teñan un importe inferior a 300 €. b.2.–Para débedas suspendidas cando recaera sentencia firme en contra. b.3.–Cando no procedemento executivo se teña notificado o acto administrativo polo que se acorda a enaxenación dos bens embargados.6.–A vista da situación financeira do obrigado ao pago e atendidas as circunstancias sociais, económicas e financeiras de cada momento, corresponde acordar á Concellería delegada de Facenda a determinación do prazo máximo en aprazamentos e o número de prazos máximos en fraccionamentos que poidan ser concedidos en función do importe da débeda afectada. Con carácter xeral o aprazamento ou o fraccionamento concederase por un período máximo de 12, 18, ou 24 meses, a contar desde a data na que se aprobe a súa concesión, conforme as cantidades, períodos e vencementos seguintes: a) Débedas superiores a 300,00 € ata 3.000,00 €: fraccionaranse liquidándose un 25% ao contado e seis períodos bimensuais por un 12,5% mais os intereses. O aprazamento concederase por un máximo de 12 meses. b) Débedas superiores a 3.000,00 € ata 6.000,00 €: fraccionaranse liquidándose un 25% ao contado e seis períodos trimestrais por un 12,5% mais os intereses. O aprazamento concederase por un máximo de 18 meses. c) Débedas superiores a 6.000,00 €, e casos cualificados e excepcionais: á Concellería delegada de Facenda poderá fixar períodos de concesión distintos dos anteriores en razón da contía, sen que o período poida exceder de dous anos.7.–As cantidades aprazadas, excluído, no seu caso, o recargo de constrinximento, devengarán xuros de mora polo tempo que dure o aprazamento e ao tipo fixado na Lei de orzamentos xerais do Estado. Para o caso de que o fraccionamento ou aprazamento sexa superior ao ano e, polo tanto, se descoñeza o tipo de xuro aplicable, calcularase en base ao tipo vixente e posteriormente, se houbera modificacións do tipo, regularizarase. O cargo polo importe da débeda ou de cada fracción, segundo o sistema de domiciliación recollido no parágrafo 4. a) deste artigo, efectuarase polo importe exacto, resultante de aplicar o tipo de xuro vixente no exercicio de vencemento da fracción. Artigo 28.–Aprazamento e fraccionamento do pago: garantías.1.–A esixencia de garantías estará en función do obrigado ao pago é do importe das débedas para as que se pide o aprazamento ou fraccionamento segundo as seguintes regras: a) Para as Administracións públicas calquera que sexa a contía e para o resto dos obrigados cando as débedas sexan inferiores a 2.500 € non se esixirá garantía. b) Para as débedas superiores a 2.500 € e ata 5.000 €, o obrigado tributario poderá solicitar a exención total ou parcial da achega de garantía, mediante a achega de: declaración responsable; xustificación documental da imposibilidade de obter aval de polo menos tres entidades financeiras; xustificación de carecer de bens o non posuír outros distintos aos ofrecidos. c) Para as débedas superiores a 5.000 €, será necesaria a prestación de garantía suficiente que avale o fraccionamento ou aprazamento solicitado.2.–Aceptaranse con carácter xeral as seguintes garantías: a) Aval solidario de entidades de depósito. b) Calquera outra que se considere suficiente, cando se acredite a imposibilidade de obter o aval.3.–Con carácter excepcional admitiranse as seguintes garantías: a) Tratándose de débedas en período executivo, a garantía poderá consistir na anotación de embargo preventivo de bens do debedor nos rexistros públicos correspondentes. b) O obrigado ao pago poderá solicitar a adopción dunha medida cautelar para constituír a garantía, a medida cautelar poderá consistir na retención de devolucións ou outros pagos en trámite, anotación preventiva de embargo de bens que lle pertenzan, ou calquera outra que estime oportuna.4.–O acordo de concesión especificará a garantía que o solicitante deberá achegar ou, de se lo caso, a dispensa desta obriga.5.–A garantía deberá achegarse no prazo de dous meses, contados a partir do día seguinte ao da notificación do acordo de concesión. Transcorrido este prazo sen formalizar a garantía, esixirase inmediatamente pola vía de constrinximento a débeda cos xuros e recargas correspondentes do período executivo, sempre que rematara o período regulamentario de ingreso. Artigo 29.–Situación de insolvencia.1.–Son créditos incobrables aqueles que non poden facerse efectivos no procedemento de recadación por resultar falidos os obrigados ao pago, ou por concorrer nos bens coñecidos do debedor circunstancias que os fan inembargables.2.–Cando se declararan falidos os obrigados ao pago e os responsables, declararanse provisionalmente extinguidas as débedas, podendo ser rehabilitadas no prazo de prescrición. A débeda quedará definitivamente extinguida se non se rehabilita nese prazo.3.–Aos efectos de rehabilitación dos créditos, cando se coñeza a súa procedencia a/o xefe da unidade de Recadación, comunicarao a/ao xefe da unidade de Xestión tributaria para a súa incorporación ao sistema informático, entendéndose aprobados desde ese momento. A unidade de recadación vixiará a posible solvencia sobrevida dos obrigados e responsables declarados falidos.4.–Declarado falido un debedor, se non existen outros obrigados ou responsables, os créditos contra o mesmo de vencemento posterior serán dados de baixa por referencia a dita declaración, unha vez transcorrido o prazo de pago en voluntaria e efectuadas as pertinentes consultas nas bases de datos ás que ten acceso a Administración tributaria municipal. Artigo 30.–Medios de xustificación das actuacións para a declaración de crédito incobrable. A/O xefe da Unidade de Recadación documentará debidamente os expedientes formulando, con base aos criterios de economía e eficacia na xestión recadatoria, proposta de crédito incobrable que se someterá a aprobación da Concellería delegada de Facenda. Artigo 31.–Criterios de aplicación ás propostas de declaración de créditos incobrables.1.–Coa finalidade de conxugar o respecto ao principio de legalidade do procedemento co de eficacia administrativa, establécense os requisitos e condicións que deben verificarse con carácter previo á proposta de declaración de créditos incobrables.2.–A documentación xustificativa será diferente en función dos importes e características da débeda. Se distinguirán os seguintes supostos: a) Expedientes por débedas acumuladas de importe ata 300 EUR. Formularase proposta de declaración de crédito incobrable cos seguintes requisitos: a.1) Acreditarase no expediente que o debedor non figura como suxeito pasivo no padrón do imposto sobre bens inmobles, nin no imposto sobre actividades económicas. a.2) Acreditarase no expediente que se realizaron dous intentos en períodos diferentes, mediando entre eles cando menos 12 meses, de embargo de fondos en diferentes entidades bancarias así como dous intentos de embargo, con resultado negativo, de soldos, salarios e pensións. a.3) Acreditarase no expediente o intento de embargo de devolucións tributarias, a practicar pola AEAT. b) Expedientes por débedas acumuladas de importe superior a 300 EUR que figuren a nome de persoas físicas. Formularase proposta de declaración de crédito incobrable cos seguintes requisitos: b.1) Acreditarase no expediente que o debedor non figura como suxeito pasivo no padrón do imposto sobre bens inmobles, no imposto sobre actividades económicas, e no imposto sobre vehículos de tracción mecánica. b.2) Acreditarase no expediente que se realizaron dous intentos en períodos diferentes, mediando entre eles cando menos 12 meses, de embargo de fondos en diferentes entidades bancarias así como dous intentos de embargo, con resultado negativo, de soldos, salarios e pensións. b.3) Acreditarase no expediente o intento de embargo de devolucións tributarias, a practicar pola AEAT. b.4) Acreditarase que non figuran bens inscritos a nome do debedor no Servizo de Índice Central dos Rexistros da Propiedade, así como noutros Rexistros públicos. c) Expedientes por débedas acumuladas de importe superior a 300 EUR que figuren a nome de entidades xurídicas. Formularase proposta de declaración de crédito incobrable cos seguintes requisitos: c.1) Acreditarase no expediente que o debedor non figura como suxeito pasivo no padrón do imposto sobre bens inmobles, no imposto sobre actividades económicas, e no imposto sobre vehículos de tracción mecánica. c.2) Acreditarase no expediente que se realizaron dous intentos en períodos diferentes, mediando entre eles cando menos 12 meses, de embargo de fondos en diferentes entidades bancarias así como dous intentos de embargo, con resultado negativo, de soldos, salarios e pensións. c.3) Acreditarase no expediente o intento de embargo de devolucións tributarias, a practicar pola AEAT. c.4) Acreditarase que non figuran bens inscritos a nome do debedor no Servizo de Índice Central dos Rexistros da Propiedade, así como noutros Rexistros públicos. c.5) Constataranse as actuacións realizadas mediante a información facilitada polo Rexistro Mercantil.3.–Para determinar a contía a que se refiren os apartados anteriores, computaranse todas as débedas dun contribuínte que queden pendentes de pago e sempre que se ditara xa a providencia de constrinximento. Posporase a proposta de crédito incobrable dentro do prazo de prescrición, nos casos en que o incremento da contía pola posible acumulación de débedas de vencemento periódico, poida permitir unha tramitación posterior do expediente. TÍTULO III.–A APLICACIÓN DOS TRIBUTOS CAPÍTULO I.–PRINCIPIOS XERAIS Artigo 32.–Regulación das actuacións e procedementos tributarios. As actuacións e procedementos de aplicación dos tributos, no ámbito da Administración tributaria municipal, regularanse: a) Polas normas especiais establecidas na Lei xeral tributaria e no texto refundido da Le reguladora das facendas locais, por esta ordenanza e as ordenanzas fiscais específicas de cada tributo, así como polas normas de procedemento recollidas noutras leis tributarias e na súa normativa regulamentaria de desenvolvemento. b) Supletoriamente, polas disposicións xerais dos procedementos administrativos. Artigo 33.–Comunicacións informativas e consultas tributarias.1.–A Administración tributaria municipal informará aos contribuíntes que o soliciten dos criterios administrativos existentes para a aplicación da normativa tributaria.2.–Os interesados poden dirixirse á web do Concello para acceder á información de interese xeral e realizar os trámites e xestións que se regulan no artigo 39 desta ordenanza.3.–Se a solicitude de información se refire a unha cuestión regulamentada na ordenanza xeral ou en circulares da Administración tributaria municipal, ou ben se trata dunha cuestión na que a resposta se deduce claramente da normativa vixente, a unidade receptora da consulta poderá formular a resposta. Se no fose así, responderase desde a Concellaría de Facenda, previo informe da xefatura da Administración tributaria municipal. A resposta deberá entregarse nun prazo máximo de tres meses, con unha referencia á normativa aplicable á cuestión que se presenta.4.–As consultas tributarias escritas referiranse, necesariamente, ao réxime, clasificación ou cualificación tributarios que se atopen dentro do ámbito de competencias da Administración tributaria municipal. As consultas tributarias escritas que se presenten antes do remate do prazo establecido para a presentación de declaracións, autoliquidacións ou o cumprimento doutras obrigas tributarias, deberanse contestar no prazo de seis meses desde a presentación. No escrito de presentación manifestarase expresamente se no momento de presentalo se está tramitando ou non un procedemento, recurso ou reclamación relacionado co réxime, clasificación ou cualificación tributaria do tema presentado á consulta. De se considerar necesario para formar o criterio, poderase solicitar aos interesados que amplíen os antecedentes ou as circunstancias do caso. A contestación ás consultas tributarias escritas terá efectos vinculantes para a Administración tributaria municipal, excepto cando as cuestións que se presentan están relacionadas co obxecto ou a tramitación dun procedemento, recurso ou reclamación iniciado antes de formulalas. Os criterios expresados na contestación aplicaranse ao interesado que consulta e a outros obrigados tributarios, sempre que exista identidade entre os feitos e circunstancias reais e aqueles obxecto da consulta. Non se admitirá ningunha consulta que se presente despois de rematar os prazos establecidos para o exercicio do dereito, para a presentación da declaración ou autoliquidación ou para o cumprimento da obriga tributaria de que se trate.5.–Para garantir a confidencialidade da información: Cando se trata de comparecencia persoal, requirirase do contribuínte a súa debida identificación mediante presentación do NIF. Cando o interesado se relacione coa Administración por medios telemáticos, poderá identificarse utilizando o certificado dixital ou o medio que teña establecido o Concello para acreditar a súa identidade. Cando o interesado actúe por medio de representante, este deberá acreditar a súa condición nos termos previstos no artigo 46 da Lei xeral tributaria, sen prexuízo do previsto nesta ordenanza para os colaboradores sociais. En todo caso, presumirase concedida a representación cando se trate de acto de mero trámite. Artigo 34.–Relacións coa Axencia Estatal de Administración Tributaria.1.–A Administración tributaria municipal intercambiará coa AEAT información con transcendencia tributaria nas condicións que resulten dos convenios firmados pola Federación Española de Municipios e Provincias aos que se teña adherido o Concello de Santiago de Compostela, ou doutros convenios que se poidan subscribir.2.–Sen prexuízo do intercambio de información periódico, a que se refire o apartado anterior, a Administración tributaria municipal solicitará a colaboración da AEAT cando resulte imprescindible para a efectividade da recadación dos ingresos municipais. A colaboración solicitada poderá referirse á obtención de datos con transcendencia tributaria e a calquera actuación recadatoria que teña que realizarse nun ámbito territorial diferente ao do termo municipal de Santiago de Compostela.3.–A Administración tributaria municipal poderá solicitar a colaboración da AEAT para proseguir a realización de actuacións de recadación executiva cando o debedor non teña bens embargables coñecidos no ámbito do termo municipal de Santiago de Compostela. Artigo 35.–Relacións con Tráfico.1.–Coa fin de xestionar eficazmente o imposto sobre vehículos de tracción mecánica, a Dirección Xeral de Tráfico facilita que a Administración tributaria municipal consulte por vía telemática aqueles datos do Rexistro de Tráfico con transcendencia tributaria, e para a xestión das denuncias por infraccións de circulación.2.–A Administración tributaria municipal poderá substituír, a petición da Xefatura Provincial de Tráfico, a transmisión en soporte papel dos datos relativos a autoliquidacións por IVTM polo envío dun ficheiro informático.3.–Respecto ás comunicacións de cambios de domicilio declarados polos obrigados tributarios, o Concello as remitirá telematicamente a Dirección Provincial de Tráfico, mediante un ficheiro. Artigo 36.–Relacións coa Xerencia Territorial do Catastro.1.–O intercambio de datos sobre bens inmobles e suxeitos pasivos do imposto sobre bens inmobles con transcendencia para a xestión deste tributo, farase por medios informáticos cando a Xerencia Territorial do Catastro o solicite ou o autorice.2.–A gravación de datos relativos a alteracións xurídicas faise directamente na base de datos da Dirección Xeral do Catastro, ao abeiro do que prevé o Real decreto 417/2006 e o convenio subscrito. Artigo 37.–Colaboración cos notarios.1.–Desde o Índice Notarial Centralizado, transmitiranse á Administración tributaria municipal información sobre transmisións de inmobles, a efectos da liquidación do IVTNU.2.–Con consentimento do interesado, os Notarios poderán consultar a existencia de débedas polo imposto sobre bens inmobles asociadas á referencia catastral dun inmoble que se transmite, para poder formular a advertencia prevista no artigo 64 do TRHL.3.–Outros intercambios de información de datos con transcendencia tributaria poderanse realizar por medios telemáticos que garantan a identidade de quen transmite a información, así como a integridade e a confidencialidade da transmisión.4.–Cando estean desenvoltas as aplicacións informáticas necesarias para executar o que prevé o Convenio subscrito entre a FEMP e o Consello Xeral do Notariado, ao que esta adherido o Concello de Santiago de Compostela, os Notarios poderán efectuar desde os seus despachos liquidacións do IVTNU. Artigo 38.–Colaboración cos Xestores Administrativos.1.–Para cumprir o convenio cos xestores administrativos, estes poderán realizar as seguintes funciones: a) Autoliquidar o imposto sobre vehículos de tracción mecánica, no caso de novas adquisicións de vehículos, por conta do suxeito pasivo. A autoliquidación farase mediante conexión a web do Concello de Santiago de Compostela. As persoas que poderán conectarse e realizar a tramitación serán as autorizadas e deberán identificarse a través dos medios que o Concello ten establecido. b) Pagar a cota mediante a pasarela telemática de pagos. c) Presentar autoliquidacións polo imposto sobre o incremento do valor dos terreos de natureza urbana. d) Calquera outra función que fora acordada mediante o correspondente convenio de colaboración social.2.–Os xestores, actuando como representantes de terceiro, debidamente identificados, ou mediante a adhesión aos acordos de colaboración firmados co Concello de Santiago de Compostela, poderán realizar trámites e xestións coa Administración tributaria municipal por vía telemática ou presencial. Artigo 39.–Uso de medios electrónico para realización de consultas e trámites.1.–A Administración tributaria municipal impulsará a tramitación por medios electrónicos, informáticos e telemáticos dos procedementos de xestión, liquidación, inspección e recadación dos ingresos de dereito público que lle corresponde xestionar, consonte co disposto no artigo 45 da Lei 30/1992, do 26 de novembro, de réxime xurídico das administracións públicas e do procedemento administrativo común, artigo 96 da Lei 58/2003, do 17 de decembro, xeral tributaria, e artigo 1 e seguintes da Lei 11/2007, do 22 de xuño, de acceso electrónico dos cidadáns aos servizos públicos.2.–Mediante o impulso do emprego dos medios electrónicos, a Administración tributaria municipal pretende promover una administración pública mais eficaz, eficiente, accesible e transparente 3.–Con carácter xeral, a Administración tributaria municipal procurará e porá ao alcance dos cidadáns todos os medios posibles co obxectivo de que o interesado, para realizar calquera xestión en relación cos ingresos de dereito público, non teña que desprazarse persoalmente ás oficinas, senón que poida resolver, de se lo caso, ou atopar unha primeira información por internet, por correo electrónico ou telefonicamente.4.–Na páxina web do Concello informase polo miúdo dos servizos aos que por medios electrónicos, poden acceder os interesados.5.–As persoas provistas de certificado dixital acreditativo da súa identidade, poderán realizar na web do concello, consultas e trámites vinculados aos datos de carácter persoal que lles afecten; entre outras, as seguintes: a) Autoliquidar ingresos. b) Débedas pendentes de pago. c) Domiciliacións de tributos vixentes. d) Corrección de datos persoais. e) Obtención de certificados. CAPÍTULO II.–NORMAS SOBRE ACTUACIÓNS E PROCEDEMENTOS Artigo 40.–Regulación das actuacións e procedementos tributarios. As actuacións e procedementos de aplicación dos tributos, no ámbito da Administración tributaria municipal, regularanse: a) Polas normas especiais establecidas na Lei xeral tributaria e no texto refundido da Lei reguladora das facendas locais, por esta ordenanza e as ordenanzas fiscais específicas de cada tributo, así como polas normas de procedemento recollidas noutras leis tributarias e na súa normativa regulamentaria de desenvolvemento. b) No seu defecto, polas disposicións xerais dos procedementos administrativos. Artigo 41.–Obriga de resolver e efectos do silencio administrativo.1.–A Administración tributaria municipal está obrigada a resolver todas as cuestións que se presenten nos procedementos tributarios. Exceptúase expresamente este deber de resolver nos seguintes casos: a) Nos procedementos relativos ao exercicio de deberes que só deben ser obxecto de comunicación polo obrigado tributario. b) Cando se produza a caducidade, a perda sobrevida do obxecto do procedemento, a renuncia ou o desistimento dos interesados.2.–Cando o interesado solicite expresamente que se declare a caducidade, a perda sobrevida do obxecto do procedemento, a renuncia ou o desistimento, a Administración tributaria municipal deberá resolver sobre a petición.3.–O prazo máximo de duración dos procedementos será de seis meses, excepto que a normativa que os regula indique outro.4.–A Administración tributaria municipal adoptará as medidas necesarias para cumprir os deberes de motivar os actos administrativos e resolver os recursos presentados no prazo fixado na normativa de aplicación.5.–Nos procedementos iniciados por solicitude do interesado, o vencemento do prazo máximo fixado para a súa resolución sen ditarse e notificarse o acordo expreso, lexitima ao interesado para entender estimada ou desestimada a solicitude por silencio administrativo, segundo proceda, e sen prexuízo da resolución que a Administración debe ditar.6.–Cando non recaera resolución dentro do prazo, entenderase desestimada a solicitude nos seguintes supostos: a) Resolución do recurso de reposición previo ao contencioso-administrativo, ou ao económico-administrativo, fronte aos actos ditados en materia de xestión de ingresos de dereito público local. b) Procedemento para a concesión de beneficios fiscais. c) Resolución doutros recursos administrativos diferentes dos establecidos no apartado a) que puideran interpoñerse. d) Suspensión do procedemento de xestión e/ou recadación dos ingresos de dereito público cando non se achegue garantía suficiente. e) Outros supostos previstos legalmente.7.–Tamén se entenderá desestimada a devolución de ingresos indebidos no prazo de seis meses sempre que con anterioridade non fora anulada a liquidación que motivou o ingreso.8.–Entenderanse estimadas as solicitudes presentadas polos interesados nos casos previstos na normativa de aplicación. Artigo 42.–Concepto e clases de liquidacións tributarias.1.–A liquidación tributaria é o acto resolutorio mediante o que o órgano competente da Administración tributaria municipal realiza as operacións de cuantificación necesarias e determina o importe da débeda tributaria ou da cantidade que, no seu caso, resulte a devolver ou a compensar, de acordo coa normativa tributaria. A Administración tributaria municipal non estará obrigada a axustar as liquidacións aos datos consignados polos obrigados tributarios nas autoliquidacións, declaracións, comunicacións, solicitudes ou calquera outro documento.2.–As liquidacións tributarias ditadas pola Administración tributaria municipal, poderán ser provisionais ou definitivas. Artigo 43.–Liquidacións definitivas. Terán a consideración de definitivas as liquidacións practicadas no procedemento inspector previa comprobación e investigación da totalidade dos elementos da obriga tributaria, agás o disposto no apartado 4, do artigo 101 da Lei xeral tributaria. Consideraranse tamén definitivas, calquera que sexa o procedemento de aplicación de tributos do que resulten, as liquidacións que, previa comprobación da totalidade dos elementos que integran a débeda tributaria mediante o emprego de cantos datos e documentos sexan necesarios para a súa determinación, se notifiquen con expresión do seu carácter de definitiva. Artigo 44.–Liquidacións provisionais.1.–Terán a consideración de provisionais, todas aquelas liquidacións que, segundo o establecido no artigo anterior, non teñan o carácter de definitivas.2.–En particular, terán a consideración de provisionais: a) as liquidacións tributarias practicadas pola Administración tributaria municipal de acordo coa cualificación, bases, valores ou cotas fixadas polo Estado, nos tributos de xestión compartida, cando ditos actos de cualificación ou fixación de bases, valores ou cotas foran ditados sen a previa comprobación do feito impoñible ou das circunstancias determinantes da respectiva cualificación, valoración ou fixación de cotas, pola Administración competente. b) as liquidacións notificadas individualmente ou, no caso de tributos de cobro periódico por recibo, colectivamente, que conteñan o recoñecemento implícito de beneficios fiscais que estean condicionados ao cumprimento de certas condiciones futuras ou á efectiva concorrencia de determinados requisitos non comprobados no procedemento en que se ditaron, podendo comprobarse nun posterior procedemento de comprobación ou investigación. Artigo 45.–As notificacións en materia tributaria.1.–O réxime de notificacións será o previsto nas normas administrativas xerais, coas especialidades establecidas na Lei xeral tributaria e nas demais normas reguladoras dos tributos no ámbito local.2.–Nos tributos de cobro periódico por recibo, unha vez notificada a liquidación correspondente a alta no respectivo rexistro, padrón ou matrícula, poderán notificarse colectivamente as sucesivas liquidacións, mediante edictos que así o advirtan. A este efecto, os padróns ou matrículas someteranse, cada período, á aprobación da Concellaría delegada de Facenda e, unha vez aprobados, exporanse ao público durante un prazo de quince días, contados a partir do día seguinte ao da publicación do anuncio de exposición no Boletín Oficial da Provincia da Coruña. Tamén se publicará o anuncio en dous dos diarios de maior tirada, no taboleiro de edictos e na web municipal. O aumento de base impoñible sobre a resultante das declaracións deberá notificarse ao contribuínte con expresión concreta dos feitos e elementos adicionais que o motiven, excepto nos supostos previstos no parágrafo 1 do artigo 21 desta ordenanza. CAPÍTULO III.–ACTUACIÓNS E PROCEDEMENTOS DE XESTIÓN TRIBUTARIA Artigo 46.–A xestión tributaria. As actuacións e o exercicio das funcións propias da xestión tributaria, nos termos sinalados na Lei xeral tributaria, realizaranse de acordo co establecido en dita lei, coas especialidades propias do ámbito local contempladas na normativa tributaria local e nesta ordenanza. CAPÍTULO IV.–ACTUACIÓNS E PROCEDEMENTOS DE INSPECCIÓN Artigo 47.–A Inspección dos tributos.1.–A Administración tributaria municipal leva a cabo as actuacións de comprobación e, no seu caso, investigación da situación tributaria dos diferentes obrigados tributarios por calquera dos tributos que integran o sistema tributario local.2.–No exercicio da inspección dos tributos lle corresponde realizar as funcións que recolle o artigo 141 da Lei xeral tributaria.3.–Cando as actuacións inspectoras o requiran, os funcionarios que desenvolvan funcións de inspección dos tributos poderán entrar nas fincas, locais de negocio e demais establecementos ou lugares nos que se realicen actividades ou explotacións sometidas a gravame, existan bens suxeitos a tributación, se produzan feitos impoñibles ou supostos de feito das obrigas tributarias, ou exista algunha proba dos mesmos. Se a persoa que ten baixo a súa custodia os lugares mencionados no parágrafo anterior se opuxera á entrada dos funcionarios da Inspección dos Tributos, precisarase a autorización escrita do alcalde.4.–Se os órganos de inspección constatan no curso das súas actuacións que os obrigados tributarios son responsables de feitos constitutivos de infraccións tributarias, aplicarán o réxime sancionador establecido na Lei xeral tributaria e nas disposicións que a desenvolven, especialmente o Regulamento xeral do réxime sancionador tributario, na medida que sexa de aplicación.5.–Os funcionarios que desempeñen funcións de inspección serán considerados axentes da autoridade e deberán acreditar a súa condición, se son requiridos para elo, fora das oficinas públicas. As autoridades públicas prestarán a protección e o auxilio necesario aos funcionarios para o exercicio das funciones de inspección. CAPÍTULO IV.–ACTUACIÓNS E PROCEDEMENTOS DE RECADACIÓN Artigo 48.–Órganos de xestión recadatoria.1.–A Administración tributaria municipal leva a cabo a xestión recadatoria dos tributos e doutros ingresos de dereito público do Concello de Santiago de Compostela.2.–Son colaboradores do servizo de recadación as Entidades financeiras autorizadas para a apertura de contas restrinxidas de recadación.3.–Os pagos de tributos periódicos que sexan obxecto de notificación colectiva, os pagos de liquidacións notificadas individualmente, así como os que resulten de autoliquidacións practicadas polos propios obrigados tributarios deberán realizarse en calquera das entidades colaboradoras do servizo de recadación. Artigo 49.–Recadación das débedas. Prazos de ingreso.1.–A recadación das débedas tributarias e das sancións tributarias poderá realizarse en período voluntario ou en período executivo.2.–Os prazos de ingreso consonte o disposto no artigo 62 da Lei xeral tributaria son: a) Para as débedas resultantes de liquidacións practicadas pola Administración, o pago en período voluntario deberá facerse nos seguintes prazos: a.1.–Se a notificación da liquidación se realiza entre os días 1 e 15 de cada mes, desde a data de recepción da notificación ata o día 20 do mes posterior ou, se este non fora hábil, ata o inmediato hábil seguinte. a.2.–Se a notificación da liquidación se realiza entre os días 16 e último de cada mes, desde a data de recepción da notificación ata o día cinco do segundo mes posterior ou, se este non fora hábil, ata o inmediato hábil seguinte. b) Para as débedas correspondentes a tributos periódicos que son obxecto de notificación colectiva, que non teñan establecido outro prazo nas súas normas reguladoras, ou na presente ordenanza xeral: do 1 de outubro ao 30 de novembro. c) Para as débedas non tributarias: nos prazos que determinen as normas ou acordos consonte cos que ditas débedas se esixen, e, no seu defecto, nos prazos establecidos nos apartados a), ou b), segundo os casos. d) Para as débedas resultantes de autoliquidacións –débedas liquidadas polo propio obrigado tributario–: deberán pagarse nos prazos que sinalan as normas reguladoras de cada tributo. e) Unha vez iniciado o período executivo e notificada a providencia de constrinximento, o pago da débeda tributaria deberá efectuarse nos seguintes prazos: e.1.–Se a notificación da providencia se realiza entre os días 1 e 15 de cada mes, desde a data de recepción da notificación ata o día 20 de dito mes ou, se este non fora hábil, ata o inmediato hábil seguinte. e.2.–Se a notificación da providencia se realiza entre os días 16 e último de cada mes, desde a data de recepción da notificación ata o día cinco do mes seguinte ou, se este non fora hábil, ata o inmediato hábil seguinte. Artigo 50.–Execución forzosa.1.–Cando a contía total da débeda dun contribuínte sexa superior a 600 €, ademais das actuacións de embargamento previstas con carácter obrigatorio nas letras b) e c) do apartado 2 do artigo 31, poderase ordenar o embargo dos restantes bens e dereitos aos que se refire o artigo 169 da Lei xeral tributaria, preservando a orde establecida no citado precepto.2.–Previa solicitude do debedor poderase alterar a orde de embargo sempre que os bens que designe garantan coa mesma eficacia o cobro da débeda que aqueles outros bens que preferentemente deban ser trabados.3.–A Administración tributaria municipal e o obrigado tributario poderán acordar unha orde de embargo de bens e dereitos diferente ao establecido no artigo 169 da Lei xeral tributaria.4.–Embargaranse os bens dos debedores tendo en conta a facilidade na súa execución e que sexa menos oneroso para o debedor. Artigo 51.–Custas do procedemento.1.–Terán a consideración de custas do procedemento aqueles gastos que se orixinen durante o proceso de execución forzosa. As custas serán a cargo do debedor a quen lle serán esixidas.2.–Como custas do procedemento estarán comprendidas, entre outras, as seguintes: a) Os gastos orixinados polas notificacións que de maneira imprescindible teñan que realizarse no procedemento administrativo de constrinximento. b) Os honorarios de empresas e profesionais, alleos á Administración, que interveñan na valoración dos bens trabados. c) Os honorarios dos rexistradores e outros gastos que se abonen polas actuacións nos rexistros públicos. d) Os gastos motivados polo depósito e administración dos bens embargados. e) Os demais gastos que esixe a propia execución. Artigo 52.–Anuncios e mesa de poxa. Particularidades.1.–A mesa da poxa de bens estará integrada polo tesoureiro, que será o presidente, polo secretario xeral do Pleno do Concello que será el Secretario e por un vocal que será a/o xefe da unidade de Recadación. Todos poderán ser substituídos.2.–Os anuncios de poxa de bens publicaranse no Boletín Oficial da Provincia, no taboleiro de anuncios do Concello e optativamente, cando a natureza e valoración do ben o aconselle, mediante anuncios nos medios de comunicación de gran difusión e en publicacións especializadas, ou en calquera outro medio oportuno ao efecto. Os anuncios de poxa de bens publicaranse no Boletín Oficial da Comunidade Autónoma de Galicia e do Estado, cando o tipo de poxa exceda da cifra de 600.000 €. 3.–Todo licitador, para ser admitido como tal, constituirá un depósito en metálico ou cheque conformado a favor do Concello de Santiago de Compostela de cando menos un 20% do tipo da poxa, agás que a mesa de poxa, de forma motivada, o reduza ao 10%. 4.–Se a poxa é de bens inmobles e o tipo excede de 250.000 €, o adxudicatario poderá exercitar a opción prevista no artigo 111 do Regulamento Xeral de Recadación e efectuar o pago do prezo do remate o mesmo día no que se produza o outorgamento da escritura pública de venda, debendo comunicar ao resultar adxudicatario o seu desexo de acollerse a esta forma de pago, podendo condicionar a mesa de poxa esta opción á constitución dun depósito adicional no prazo improrrogable de dez días. TÍTULO IV.–A REVISIÓN EN VÍA ADMINISTRATIVA CAPÍTULO I.–A REVISIÓN EN VÍA ADMINISTRATIVA Artigo 53.–Recurso de reposición e reclamación económico-administrativa.1.–En tanto non este constituído o tribunal económico administrativo municipal: a) Contra os actos de aplicación e efectividade dos ingresos de dereito público xestionados pola Administración tributaria municipal só poderá interpoñerse recurso de reposición ante o órgano que ditou o acto administrativo que se reclama. a.1.–Se o acto administrativo é a providencia de constrinximento ou o acordo de adxudicación dos bens trabados poderán ser impugnados mediante o correspondente recurso de reposición diante do Tesoureiro. a.2.–Se o acto administrativo é a aprobación de padróns, ou das liquidacións incorporadas, pódese interpoñer recurso de reposición diante da Concellaría delegada de Facenda no prazo dun mes, contado desde o día seguinte ao de remate do período de exposición pública dos correspondentes padróns. b) O recurso de reposición entenderase desestimado se non se resolveu no prazo dun mes contado desde a data de interposición. c) Aos efectos da non esixencia de xuros de mora á que fai referencia o artigo 26.4 da Lei xeral tributaria, entenderase que a Administración tributaria municipal incumpriu o prazo máximo de resolución do recurso de reposición cando transcorrera o prazo dun ano desde a súa interposición sen que recaera resolución expresa. Este prazo establecese ao abeiro da Disposición adicional cuarta, apartado 3 da Lei xeral tributaria, e en paridade co que prevé dita Lei para a resolución das reclamacións económico-administrativas.2.–Cando este constituído o tribunal económico administrativo municipal. a) Contra os actos de xestión, liquidación, recadación e inspección de tributos e ingresos de dereito público, que sexan de competencia municipal os interesados deberán presentar, previamente ao recurso contencioso-administrativo, a reclamación económico administrativa, que será resolta polo tribunal económico administrativo do Concello de Santiago de Compostela. b) Non obstante tamén poderán presentar, con carácter potestativo e previo a dita reclamación económico administrativa, o recurso de reposición regulado no artigo 14 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo. c) A resolución do Xurado Tributario, pon fin á vía administrativa e contra esta resolución solo caberá a interposición do recurso contencioso-administrativo. d) A citada reclamación se entende sen prexuízo dos supostos nos que la Lei prevé a reclamación económico -administrativa diante dos Tribunais Económico-Administrativos del Estado. Artigo 54.–Suspensión do acto impugnado.1.–A interposición de calquera recurso administrativo non suspenderá a execución do acto impugnado, coas consecuencias legais conseguintes, incluso a recadación de cotas ou dereitos liquidados, xuros, recargas e custas. Os actos de imposición de sancións tributarias quedarán automaticamente suspendidos.2.–Procederá a suspensión nos termos previstos na lexislación de aplicación, especialmente no disposto nos artigos 25 (recurso de reposición), e 39 a 47 (reclamacións económico – administrativas) do Real decreto 520/2005, do 13 de maio, polo que se aproba o Regulamento xeral de desenvolvemento da Lei 58/2003, do 17 de decembro, xeral tributaria, en materia de revisión en vía administrativa.3.–As garantías necesarias para obter a suspensión automática, serán exclusivamente as seguintes: a) Diñeiro efectivo ou valores públicos, que poderán depositarse na Tesourería municipal. b) Aval ou fianza de carácter solidario prestado por entidade de crédito ou sociedade de garantía recíproca ou certificado de seguro de caución. c) Fianza persoal, solidaria e de vixencia indefinida con renuncia aos beneficios de excusión e división, ata que o Concello autorice a súa cancelación, prestada por dúas persoas residentes no termo municipal de Santiago de Compostela e que figuren como contribuíntes polo imposto sobre bens inmobles e ao corrente no pago de calquera tipo de débeda co Concello de Santiago de Compostela. Esta fianza estará formalizada en documento notarial ou ante persoal funcionario competente, quen, sen prexuízo do anterior, poderá requirir a presentación de declaración responsable dos bens que posúan e/ou certificado que acredite a dispoñibilidade periódica de ingresos fixos. DI SPOSICIÓN ADICIONAL. Única. Recadación doutros ingresos de dereito público. O disposto nesta ordenanza será de aplicación para a recadación de todos os ingresos de dereito público. DISPOSICIÓN TRANSITORIA. Sistema especial de pago (S. E. P.). Para o primeiro exercicio de aplicación do sistema especial de pago o deber de notificar formalmente á Administración tributaria municipal a adhesión a este sistema terá de prazo ata o 28 de febreiro de 2013. DISPOSICIÓN DERROGATORIA. Única. Derrogación da Ordenanza fiscal xeral anterior. Queda derrogada a ordenanza fiscal xeral de xestión, liquidación, recadación e inspección na súa redacción vixente. DISPOSICIÓN FINAL. Primeira. Entrada en vigor. A presente ordenanza entrará en vigor o día 1 de xaneiro de 2013 e manterá a súa vixencia ata a súa modificación ou derrogación expresa. ANEXO Clasificación das vías públicas. CLASIFICACIÓN DAS VÍAS PÚBLICAS (ARTIGO 16.2 Ordenanza xeral) III.2.–ORDENANZA 1.01: IMPOSTO SOBRE BENS INMOBLES Artigo 3.º.–Bonificacións.1. Gozarán dunha bonificación do 50% na cota do imposto os inmobles que constitúan o obxecto da actividade das empresas de urbanización, construcción e promoción inmobiliaria, tanto de obra nova como de rehabilitación equiparable a esta, e que non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel en que comecen as obras ata o posterior ó remate das mesmas, sempre que durante ese tempo se realicen obras de urbanización ou construcción efectiva, e sen que, en ningún caso, poida exceder de tres períodos impositivos. A solicitude da bonificación débese formular antes do comezo das obras, entendendo por tal o día seguinte á notificación do acordo de concesión da licencia, por parte da administración municipal. Para disfrutar da citada bonificación, os interesados deberán presentar a documentación seguinte: a) Acreditación de que a empresa se dedica á actividade de urbanización, construcción e promoción inmobiliaria, mediante a presentación dos estatutos da sociedade. b) Acreditación de que o inmoble obxecto da bonificación non forma parte do inmobilizado mediante certificación do administrador da sociedade. c) Copia da solicitude de licencia de obra, se non se presenta simultaneamente 2. As vivendas de protección autonómica disfrutarán dunha bonificación do 50% durante o prazo de tres anos, contados dende o exercicio seguinte ó do outorgamento da cualificación definitiva. Ao longo dos dous exercicios seguintes ao período citado, as vivendas de protección oficial disfrutarán dunha bonificación do 25% na cota íntegra do imposto, sempre que se manteña a titularidade do inmoble e este constitúa a residencia habitual do titular. Esta bonificación terá que ser solicitada polo interesado durante o prazo de vixencia da mesma e terá efectos desde o período seguinte ao da solicitude. Os solicitantes presentarán a cédula de cualificación definitiva como vivenda de protección autonómica do inmoble e a documentación acreditativa da titularidade do devandito inmoble. III.3.–ORDENANZA 1.02: IMPOSTO SOBRE VEHÍCULOS DE TRACCIÓN MECÁNICA Artigo 7.º.–Período impositivo e obriga de contribuír.3. O importe da cota do imposto prorratearase por trimestres naturais nos casos de primeira adquisición do vehículo. Tamén procederá o prorrateo da cota, nos mesmos termos, nos supostos de baixa definitiva ou temporal por sustración ou roubo do vehículo, dende o momento no que se produza a citada baixa no rexistro público correspondente. III.4.–ORDENANZA 1.03: IMPOSTO SOBRE O AUMENTO DE VALOR DOS TERREOS DE NATUREZA URBANA Artigo 4.º. Bonificación. Nas trasmisións dos terreos e nas trasmisións ou constitucións de dereitos reais de goce limitativos de dominio a título lucrativo, por causa de morte, cando os suxeitos pasivos do imposto sexan descendentes e adoptados ou ascendentes e adoptantes, ou cónxuxe do causante, a cuota íntegra do imposto será bonificada en función do valor catastral do solo do conxunto de bens inmobles de natureza urbana de que sexa titular o causante no territorio nacional, mediante a aplicación das seguintes porcentaxes: a) Bonificación do 95% da cuota do imposto se o valor catastral do solo do conxunto de bens inmobles de natureza urbana de que sexa titular o causante no territorio nacional non supera os 75.000 €. b) Bonificación do 75% da cuota do imposto se o valor catastral do solo do conxunto de bens inmobles de natureza urbana de que sexa titular o causante no territorio nacional é maior de 75.000 € pero non supera os 150.000 €. c) Bonificación do 50% da cuota do imposto se o valor catastral do solo do conxunto de bens inmobles de natureza urbana de que sexa titular o causante no territorio nacional é maior de 150.000 €. Para determinar a porcentaxe de bonificación aplicable en función do valor catastral do solo, se terá en conta a porcentaxe de propiedade do causante sobre o total do inmoble (ben ganancial, cota indivisa de prazas de garaxes, herdanzas.). Esta bonificación deberá solicitarse en calquera momento anterior á notificación a calquera membro da comunidade hereditaria do inicio de calquera procedemento de inspección ou comprobación tributaria, ou de verificación de datos relativo ó imposto, e xunto coa solicitude os solicitantes deberán presentar: 1) Certificado de defunción.2) Testamento ou declaración de herdeiros.3) Certificado de últimas vontades do causante.4) Libro de familia.5) Certificación catastral dos inmobles urbanos titularidade do causante no momento do falecemento, situados fora do termo municipal de Santiago, con indicación do valor catastral de cada un deles.6) Documentación acreditativa da titularidade dos inmobles de natureza urbana propiedade do causante e da porcentaxe de titularidade dos devanditos bens. En base a documentación aportada polo obrigado tributario, o servicio de xestión e inspección tributaria emitirá a proposta de resolución e a Xunta de Goberno Local resolverá a concesión ou denegación da bonificación. Artigo 5.º.–Suxeitos pasivos.1. Son suxeitos pasivos deste imposto a título de contribuínte: a) Nas transmisións de terreos ou na constitución ou transmisión de dereitos reais de goce limitativos do dominio a título lucrativo, a persoa física ou xurídica, ou a entidade a que se refire o artigo 35.4 da Lei xeral tributaria, que adquira o terreo ou a cuio favor se constitúa o transmita o dereito real de que se trate. b) Nas transmisións de terreos ou na constitución ou transmisión de dereitos reais de goce limitativos do dominio a título oneroso, o transmisor do terreo ou a persoa que constitúa ou transmita o dereito real de que se trate.2. Nos supostos a que se refire a letra b do apartado anterior, terá a condición de suxeito pasivo substituto do contribuínte, a persoa física ou xurídica, ou a entidade a que se refire o artigo 35.4 da Lei xeral tributaria, que adquira o terreo ou a cuio favor se constitúa ou transmita o dereito real de que se trate, cando o contribuínte sexa unha persoa física non residente en España.3. Nas transmisións realizadas polos deudores comprendidos no ámbito de aplicación do artigo 2 do Real decreto-lei 6/2012, do 9 de marzo, de medidas urxentes de protección de deudores hipotecarios sen recursos, con ocasión da dación en pago da súa vivenda prevista no apartado 3 do anexo de dita norma, terán a consideración de suxeito pasivo substituto do contribuínte a entidade que adquira o inmoble, sen que o substituto poida esixir do contribuínte o importe das obrigas tributarias satisfeitas. Artigo 6.º.–Base impoñible.1. A base impoñible deste imposto está constituída polo incremento real do valor dos terreos posto de manifesto no momento do devengo e experimentado ó longo dun período máximo de vinte anos.2. A efectos da determinación da base impoñible, terase en conta o valor do terreo no momento do devengo, consonte co previsto no artigo 107 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais.3. Cando se modifiquen os valores catastrais como consecuencia dun procedemento de valoración colectiva de carácter xeral, se tomará como valor do terreo, ou da parte deste que corresponda segundo as reglas contidas no apartado anterior, o importe que resulte de aplicar aos novos valores catastrais a reducción do 60 por cento, durante os cinco primeiros anos de efectividade dos novos valores catastrais.4. A porcentaxe a aplicar sobre o valor do terreo no momento do devengo será o resultado de multiplicar o porcentaxe do 2,5 anual polo número de anos ó longo dos cales se manifeste o incremento de valor.5. Para determinar o porcentaxe anual aplicable e o número de anos polos que se multiplica Dito porcentaxe, só se considerarán os anos completos que integran o período de posta de manifesto do incremento do valor, sen que poidan considerarse as fraccións de anos de dito período. Artigo 9.º.–Normas de xestión.1. Os suxeitos pasivos estarán obrigados a practicar autoliquidación do imposto e a ingresar o seu importe nas entidades bancarias colaboradoras nos seguintes prazos: a) Nas transmisións inter vivos e na constitución de dereitos reais de goce, así como nas donacións, dentro dos trinta días hábiles seguintes a aquel no que tivera lugar o feito impoñible. b) Nas transmisións mortis causa, dentro do prazo de seis meses a contar desde a data do fallecimento do causante. Con anterioridade o vencemento deste prazo, o suxeito pasivo poderá instar a prorroga do mesmo por outro prazo de ata seis meses de duración, que se entenderá tacitamente concedido polo tempo concreto solicitado. III.5.–ORDENANZA 1.04: IMPOSTO SOBRE CONSTRUCCIÓNS, INSTALACIÓNS E OBRAS Artigo 1.º.–Fundamento e natureza. No uso das facultades concedidas polos artigos 133.2 y 142 da Constitución e 106 de la Lei 7/85, do 2 de abril, reguladora de las bases do réxime local, e dos artigos 15.1 e 59.2 do texto refundido da Lei reguladora das facendas locais (TRLFL) aprobado polo Real decreto lexislativo 2/2004, do 5 de marzo, este Concello establece o imposto sobre construccións, instalacións e obras, que se rexirá polo disposto no devandito TRLFL e pola presente ordenanza fiscal. Artigo 2.º.–Feito impoñible.1. Constitúeo a realización no termo municipal de Santiago de Compostela, de calquera construcción, instalación u obra para a que se esixa a obtención da correspondente licenza de obras o urbanística, se houbese obtido ou non a devandita licenza, ou para a que se esixa a presentación de comunicación previa ou declaración responsable, se houbesen presentado ou non, sempre que a expedición da licenza ou a actividade de control corresponda a este Concello.2. A estes efectos enténdese por construcción, instalación ou obra as seguintes: a) Construcción de toda clase de edificacións e instalacións de nova planta. b) Derrubamentos. c) Obras que afecten ó interior ou exterior dos edificios. d) Alineacións e rasantes. e) As de fontanería e da rede de sumidoiros. f) As que se realicen en cemiterios. g) Calquera outra construcción, instalación ou obra que precise licenza de obra o urbanística; ou a presentación de declaración responsable ou comunicación previa.3. Quedan tamén incluidas no feito imponible do imposto, as construccións, instalacións e obras que se realicen en cumprimento dunha orde de execución municipal ou aqueloutras que requiran a previa existencia dun acordo aprobatorio ou dunha concesión. Nestes supostos a licencia aludida no apartado 1, consideraráse outorgada unha vez dictada a orde de execución, adoptado o acordo ou adxudicada a concesión polos órganos municipais competentes, con cumprimento da tramitación preceptiva, e legalmente notificado o acto administrativo ó interesado. Artigo 3.º.–Suxeitos pasivos.1. Son suxeitos pasivos deste imposto a título de contribuíntes as persoas físicas ou xurídicas e as entidades a que se refire o artigo 35.4 da Lei 58/2003, do 17 de decembro, xeral tributaria, que sexan donos das construccións, instalacións ou obras, sexan ou non propietarios do inmoble, sobre o que se realicen aquelas. Ós efectos deste punto, terán a consideración de donos das construccións instalacións ou obras quen soporten os gastos ou custos que comporte a súa realización.2. Teñen a consideración de suxeitos pasivos substitutos do contribuínte, no caso de que a construcción, instalación ou obra non sexa realizada polo suxeito pasivo contribuínte, aqueles que presenten a comunicación previa ou declaración responsable ou que soliciten as correspondentes licenzas ou realicen as construccións, instalacións ou obras.3. O substituto poderá esixir do contribuínte o importe da cota tributaria satisfeita. Artigo 7.º.–Obriga de contribuír.1. A obriga de contribuír nace no intre de se escomeza-la construcción, instalación ou obra, mesmo nos casos en que escomece sen ter presentado a comunicación previa ou declaración responsable ou obtido a licenza que proceda.2. Ós efectos deste imposto, entenderánse iniciadas as construccións, instalacións ou obras, salvo proba en contrario: a) no suposto de precisar licenza urbanística, cando fora concedida, no momento no que sexa retirada polo interesado ou polo seu representante ou, noutro caso, ó mes da data do decreto ou do acordo da Xunta de Goberno Local. b) no suposto de precisar a presentación de declaración responsable ou comunicación previa, a data do seu rexistro de entrada Artigo 8.º.–Bonificacións.1. Establécese unha bonificación do 30% a favor das construcións, instalacións ou obras que sexan declaradas de especial interese ou utilidade municipal por concorrer circunstancias sociais, culturais, histórico–artísticas ou de fomento do emprego que xustifiquen tal declaración a xuízo do Pleno da Corporación, co voto da maioría simple dos seus membros A declaración de especial interese ou utilidade municipal se producirá mediante solicitude do interesado acompañando informe ou memoria motivadora do especial interese ou utilidade municipal 2. Establécese unha bonificación do 30% a favor das construcións, instalacións ou obras declaradas como Vivendas de Protección Autonómica polo Instituto Galego da Vivenda e Solo. Para o disfrute da mesma, o suxeito pasivo deberá aportar, no momento previo á retirada da licenza, a cédula de cualificación provisional como Vivenda de Protección Autonómica emitida polo Instituto Galego da Vivenda e Solo.3. Establécese unha bonificación do 50% a favor das construcións, instalacións e obras de acondicionamento e adaptación necesarias para o acceso e habitabilidade das persoas discapacitadas.1.–Requisitos para as obras: a) Entenderanse como construcións, instalacións e obras necesarias para o acceso e habitabilidade dos discapacitados as destinadas a: 1.–Reforma interior da vivenda para a adecuación á discapacidade de calquera persoa que resida ou vaia residir habitualmente na mesma; 2.–Modificación de elementos comúns do edificio que sexan paso necesario entre a vivenda do discapacitado e a vía pública, tales como escaleiras, ascensores, pasillos, portais ou calquera outro elemento arquitectónico; 3.–A aplicación de dispositivos electrónicos que sirvan para superar barreiras de comunicación sensorial ou de promoción da seguridade de calquera discapacitado que resida habitualmente nunha vivenda do edificio. b) Non se entenderan como construcións, instalacións e obras necesarias para o acceso e habitabilidade dos discapacitados as que, calquera que sexa o seu destino, se realicen en inmobles que por prescrición normativa deban estar adaptados ou deban adaptarse obrigatoriamente.2.–Requisitos para as persoas: a) No inmoble no que se van a realizar as obras bonificadas deberá estar empadroada, e formando parte da unidade de convivencia, a persoa con discapacidade física ou sensorial a longo prazo. A estes efectos o empadroamento no inmoble deberá manterse, alomenos, desde a data de finalización das obras ata o remate do prazo para realizar a comprobación e/ou inspección fiscal correspondente. b) Entenderase que teñen a condición de discapacitados as persoas cun grado de minusvalía igual ou superior ao 33 por cento. O grado de minusvalía deberá acreditarse mediante certificado do órgano competente da Xunta de Galicia.3.–Requisitos mixtos: A valoración da adecuación das obras a mellora do acceso e habitabilidade do discapacitado será realizada polo servizo municipal de benestar social A valoración de que as obras teñen como destino ou finalidade favorecer as condicións de acceso e habitabilidade do discapacitado, e que as construcións, instalacións e obras necesarias non afectan a inmobles que por prescrición normativa deban estar adaptados ou deban adaptarse obrigatoriamente, será realizada polo servizo de licenzas e disciplina urbanística.4.–Para o disfrute da mesma, o suxeito pasivo deberá aportar, xunto coa solicitude de bonificación o certificado acreditativo da minusvalía que xustifica a realización das obras de acceso e habitabilidade.5.–A bonificación prevista neste apartado esixirá, con carácter específico, os informes do Servizo de Benestar Social e do Servizo de licenzas e disciplina.4. As bonificacións previstas nos apartados 1, 2 e 3 deste artigo, ademais dos informes que en cada paragrafo se sinalan, esixirán: a) Solicitude do interesado. b) Informe da Tesourería do Concello. c) Acordo da Xunta de Goberno Local.5. As solicitudes de bonificacións dos apartados 1, 2 e 3 deste artigo deberán presentarse coincidindo coa solicitude da correspondente licenza ou coa presentación da comunicación previa ou declaración responsable.6. As bonificacións dos apartados 1 e 2 deste artigo aplicaranse sobre a cota íntegra do imposto e serán compatibles, sen que en ningún caso poidan exceder do 50% da mesma de forma acumulativa. A bonificación do apartado 3 aplicarase tamén sobre a cota integra do imposto sendo incompatible coas bonificacións dos apartados 1 e 2 deste artigo Artigo 9.º.–Normas de xestión.1. Os suxeitos pasivos están obrigados a presentar autoliquidación polo imposto no impreso habilitado ao efecto pola Administración municipal, determinándose a base impoñible en función do orzamento declarado polo interesado, e a ingresala nas entidades bancarias colaboradoras ao presentar a comunicación previa, a declaración responsable ou ao solicitar a licenza preceptiva, sen que o pago realizado conleve ningún tipo de presunción ou acto declarativo de dereitos a favor daqueles.2. O pago da autoliquidación presentada será a conta da liquidación provisional e, no seu caso, da liquidación definitiva que se practique unha vez rematadas as construccións, instalacións ou obras.3. A autoliquidación non poderá esixirse no suposto de que se presente solicitude de beneficio fiscal, practicándose, de ser o caso, liquidación de ingreso directo que se notificará unha vez tramitado o expediente.4. Cando se modifique o proxecto da construcción, instalación ou obra e houbese incremento do seu orzamento, unha vez aceptada a modificación pola Administración municipal, os suxeitos pasivos deberán presentar autoliquidación complementaria pola diferencia entre o orzamento inicial e o declarado.5. Unha vez rematadas as construccións, instalacións ou obras, os suxeitos pasivos deberán ingresar a autoliquidación complementaria da taxa polo outorgamento da licenza de obras no caso de que o coste real e efectivo da obra sexa superior ao declarado. A autoliquidación ingresarase no prazo dun mes a contar desde a data de finalización das obras e xunto coa solicitude da licenza de primeira utilización ou ocupación si ésta se presenta antes do cumprimento do citado prazo.6. Á vista da documentación aportada ou de calquera outra relativa ás construccións, instalacións ou obras e das efectivamente realizadas realizadas así como do seu coste real e efectivo, o Concello, mediante a oportuna comprobación administrativa, modificará, no seu caso, a base impoñible practicando a correspondente liquidación definitiva e esixindo do suxeito pasivo ou reintegrándolle, segundo proceda, a cantidade que resulte.7. No caso de que non se executen as contruccións, instalacións ou obras, o interesado terá dereito á devolución do ingresado nos seguintes supostos: a) unha vez que formule renuncia expresa á licencia ou exista declaración de caducidade. b) unha vez que formule renuncia expresa á declaración responsable ou á comunicación previa, sempre que se realice no prazo de tres meses dende a súa presentación III.6.–ORDENANZA 1.05: IMPOSTO SOBRE ACTIVIDADES ECONÓMICAS Artigo 5.º.–Coeficientes de situación.1. Para os efectos do previsto no artigo 87 do TRLFL, as vías públicas do Concello de Santiago de Compostela clasificaranse de acordo co disposto no artigo 16 e no anexo de categoría das vías da Ordenanza xeral de xestión, recadación e inspección dos tributos e doutros ingresos de dereito público local do Concello de Santiago de Compostela 2. Sobre as cotas incrementadas por aplicación do coeficiente sinalado no artigo 86 do TRLFL, e atendendo á categoría fiscal da vía pública onde radica fisicamente o local en que se realiza a actividade económica, aplicaránse os coeficientes de situación fixados no citado anexo. III.7.–ORDENANZA 3.07: TAXA POLA EXPEDICION DE DOCUMENTOS ADMINISTRATIVOS Artigo 6.º.–Cota tributaria. a) A cota tributaria determinarase por unha cantidade fixa sinalada según a natureza dos documentos ou expedientes a tramitar, dacordo cas tarifas que se conteñen nos apartados seguintes: Non se devengará a taxa recollida nesta letra no caso de que os certificados aos que se fai referencia nos apartados 2.01, 2.02, 2.03, 2.04, 2.05, 2.06, 2.07, 2.08, e 2.09 sexan expedidos a través da web municipal. Artigo 8.º.–Normas de xestión.1.–A taxa esixirase en réxime de liquidación practicada polo procedemento de selo municipal adherido ou impreso mecanicamente no escrito de solicitude de tramitación do expediente ou no certificado emitido ou mediante autoliquidación que deberá ser ingresada nas entidades bancarias colaboradoras. A autoliquidación practicarase por calquera dos seguintes medios: a) No impreso que ao efecto facilitará a administración tributaria local que será subscrito polo suxeito pasivo ou polo seu representante legal. b) A través da web municipal do Concello de Santiago de Compostela. A remisión da documentación nos casos de que sexa preciso deberá presentarse no Concello no prazo de 15 días seguintes á presentación da autoliquidación na web. III.8.–ORDENANZA 3.09: TAXA POLAS LICENZAS E OUTROS SERVIZOS URBANÍSTICOS Artigo 1.º.–Fundamento e natureza. No uso das facultades concedidas polos artigo 133.2 e 142 da Constitución e polo art.106 da Lei 7/85 do 2 de abril, reguladora das bases de réxime local, este Concello establece a taxa por licenzas e outros servizos urbanísticos a que se refire o art.20.4 h) do texto refundido da Lei reguladora das facendas locais (TRLFL) aprobado polo Real decreto lexislativo 2/2004, do 5 de marzo, que se regulará pola presente ordenanza fiscal segundo o previsto no artigo 57 do devandito TRLFL. Artigo 2.º.–Feito impoñible. Constitúe o feito impoñible, a actividade municipal, técnica e administrativa realizada para verificar se os actos de edificación e uso do solo e subsolo no termo municipal se axustan ás normas urbanísticas e de edificación. En particular, quedan englobados no feito impoñible desta taxa os seguintes actos de edificación e uso do solo: a) Parcelacións urbanísticas. b) Movimentos de terra c) Obras de nova planta d) Modificación da estructura ou aspecto exterior das edificacións existentes. e) A primeira utilización dos edificios e a modificación do uso dos mesmos. f) Demolición das construccións g) Colocación de carteis de propaganda visibles desde a vía pública h) Os pechados e valados de predios. i) Os demáis actos que se sinalen regulamentariamente. Artigo 3.º.–Suxeito pasivo.1. Son suxeitos pasivos da taxa en concepto de contribuíntes as persoas físicas ou xurídicas as entidades a que se refire o artigo 35.4 da Lei 58/2003, do 17 de decembro, xeral tributaria, que soliciten, provoquen, ou en cuio interés redunden as prestacions ás que se refire a presente ordenanza.2. Terán a consideración de substitutos do contribuínte nas taxas os constructores e contratistas das obras. Artigo 5.º.–Base impoñible.1. Constitúea: a) O valor asignado aos terreos e construccións no imposto sobre bens inmobles, nos casos de parcelacións urbanísticas ou derribamento de construccións. b) O custo real e efectivo, e se entende por tal, a estos efectos, o custo de execución material da obra civil, de se tratar de movementos de terra, obras de nova planta e modificación de estructuras ou aspecto exterior das edificacións existentes. c) O custo real e efectivo, e se entende por tal, a estos efectos, o custo de execución material da vivenda, local ou instalación, de se tratar da primeira utilización dos edificios ou da modificación do uso dos mesmos. d) A superficie dos carteis de propaganda na vía pública.2.–Nos supostos b) e c) do apartado anterior, para determinar o custo de execución material estarase ao disposto no artigo 102.1 do TRLFL aprobado polo Real decreto lexislativo 2/2004, do 5 de marzo. Artigo 6.º.–Cota tributaria.1. Resultará de aplicar á base imponible os seguintes tipos de gravame: a) O 2% valor asignado aos terreos e construccións no imposto sobre bens inmobles, nos casos de parcelacións urbanísticas ou derribamento de construccións. b) O 2,5% do custo real e efectivo da obra civil, de se tratar de movementos de terra, obras de nova planta e modificación de estructuras ou aspecto exterior das edificacións existentes. c) O 1% do custo real e efectivo da vivenda, local ou instalación, de se tratar da primeira utilización dos edificios ou da modificación do uso dos mesmos. d) 30,050605 € por m 2 ou fracción de cartel, para o suposto do1. d) do artigo anterior.2. En todo caso, e con carácter mínimo, e sempre que por aplicación das anteriores tarifas non se alcance, esixiráse unha cota de 6,01 €. Artigo 8.º.–Devengo.1. A presente taxa se devenga e nace a obriga de contribuír cando se inicie a actividade municipal que constitúa o feito impoñible. Para estes efectos, entenderáse iniciada dita actividade na data de presentación da solicitude de licenza urbanística, da comunicación previa ou da declaración responsable.2. Se as obras se inician ou executan sen licenza previa, ou sen a presentación de comunicación previa ou declaración responsable, a taxa devengaráse ao iniciarse a actividade municipal para determinar se aquelas reúnen ou non as condicións esixibles. Artigo 9.º.–Normas de xestión.1. A taxa por licenzas e outros servizos urbanísticos esixiráse en réxime de autoliquidación a abonar no intre de presenta-la solicitude de licenza, a comunicación previa ou a declaración responsable e no suposto de que se preste de oficio, por liquidación practicada pola Administración tributaria local, que terá carácter provisional.2. De modificarse ou ampliarse o proxecto con posterioridade á solicitude de licenza, á presentación da comunicación previa ou da declaración responsable, deberá comunicarse á administración municipal aportando o novo orzamento ou o reformado. Os interesados están obrigados a ingresar, xunto co proxecto modificado, a autoliquidación da taxa resultante pola diferencia.3. Unha vez rematadas as construccións, instalacións ou obras, os suxeitos pasivos deberán ingresar a autoliquidación complementaria da taxa polo outorgamento da licenza de obras no caso de que o coste real e efectivo da obra sexa superior ao declarado. A autoliquidación ingresarase no prazo dun mes a contar desde a data de finalización das obras e xunto coa solicitude da licenza de primeira utilización ou ocupación si ésta se presenta antes do cumprimento do citado prazo.4. Á vista da documentación aportada ou de calquera outra relativa ás construccións, instalacións ou obras e das efectivamente realizadas realizadas así como do seu coste real e efectivo, o Concello, mediante a oportuna comprobación administrativa, modificará, no seu caso, a base impoñible practicando a correspondente liquidación definitiva e esixindo do suxeito pasivo ou reintegrándolle, segundo proceda, a cantidade que resulte. III.9.–ORDENANZA 3.10: TAXA POLA APERTURA E VERIFICACIÓN DE ESTABLECEMENTOS Artigo 6.º.–Cota tributaria.1.–Con carácter xeral, a cota tributaria resultará de aplicar á base impoñible (BI) a seguinte fórmula de cálculo: [(BI * 1,25 * COEFICIENTES DE SITUACIÓN SEGUNDO A CATEGORÍA DA RÚA ) + (BI * 0,25)] * 1,3. Os coeficientes de situación e a categoría de rúas a aplicar na fórmula anterior son os aprobados no anexo de categoría das vías Ordenanza xeral de xestión recadación e inspección dos tributos e doutros ingresos de dereito público do Concello de Santiago de Compostela.1. a.–Para as actividades que tributan por cota mínima municipal no censo de obrigados tributarios o una matrícula do imposto sobre actividades económicas, a cota de tarifa do IAE que constitúe a base impoñible da taxa calcularáse pola cota mínima municipal prevista para esa actividade na normativa reguladora.1. b.–Para as actividades que tributan no imposto sobre actividades económicas por cota provincial ou nacional, a cota de tarifa do IAE que constitúe a base impoñible da taxa calcularáse tendo en conta as seguintes regras: • Se o epígrafe do imposto sobre actividades económicas contempla para esa actividade cota mínima municipal, a cota de tarifa calcularáse pola cota mínima municipal prevista para esa actividade segundo a normativa reguladora. • Se o epígrafe do imposto sobre actividades económicas non contempla para esa actividade cota mínima municipal, a cota de tarifa calcularáse por local afecto indirectamente á actividade principal. III.10.–ORDENANZA 3.14: TAXA POLO SANEAMENTO E DEPURACIÓN DE AUGAS RESIDUAIS Artigo 7.º.–Exencións e bonificacións.1. Estarán exentos do pago da cota mínima polo mantenemento do servizo de saneamento e depuración (artigo 6.1 apartados A.1.1.1 e B.1.1.1) os seguintes contribuíntes: a) Cando os ingresos anuais da unidade familiar, divididos polo número de membros que a compoñan, non superen o indicador de rendas de efectos múltiples vixente (IPREM) ou índice que o substitúa, por un período de 6 meses dentro do ano natural. b) As mulleres embarazadas que polas súas circunstancias persoais se atopen soas ou estean integradas en familias con risco de exclusión social ou con especiais dificultades para o exercicio das responsabilidades parentais, dende a data da concesión ata que o menor cumpra 3 anos de idade.2.–Para ter dereito á obtención destes beneficios, a persoa interesada deberá acreditar o cumprimento das condicións que motivan o seu outorgamento durante todo o tempo que dure a bonificación e ten a obriga de comunicar os cambios das circunstancias que deron lugar ao mesmo.3.–As solicitudes de beneficio fiscal resolveránse por acordo da Xunta de Goberno Local previo informe do Departamento de Servicios Sociais e, en todo caso, da Tesourería municipal. III.11.–ORDENANZA 3.15: TAXA POLA SUBMINISTRACION DE AUGA E CONSERVACION DE CONTADORES Artigo 7.º.–Exencións e bonificacións.1. Estarán exentos do pago da cota mínima polo mantenemento do servizo (artigo 6.1 apartados A.1.1.1) os seguintes contribuíntes: a) Cando os ingresos anuais da unidade familiar, divididos polo número de membros que a compoñan, non superen o indicador de rendas de efectos múltiples vixente (IPREM) ou índice que o substitúa, por un período de 6 meses dentro do ano natural. b) As mulleres embarazadas que polas súas circunstancias persoais se atopen soas ou estean integradas en familias con risco de exclusión social ou con especiais dificultades para o exercicio das responsabilidades parentais, dende a data da concesión ata que o menor cumpra 3 anos de idade.2.–Para ter dereito á obtención destes beneficios, a persoa interesada deberá acreditar o cumprimento das condicións que motivan o seu outorgamento durante todo o tempo que dure a bonificación e ten a obriga de comunicar os cambios das circunstancias que deron lugar ao mesmo.3.–As solicitudes de beneficio fiscal resolveránse por acordo da Xunta de Goberno Local previo informe do Departamento de Servicios Sociais e, en todo caso, da Tesourería municipal. III.12.–ORDENANZA 3.16: TAXA POR PRESTACIÓN DO SERVICIO DE RECOLLIDA E TRATAMENTO DE RESIDUOS SÓLIDOS URBANOS Artigo 6.º.–Beneficios fiscais.1.–Estarán exentos do pago da cota fixa da tarifa doméstica (artigo 5.1.1. A. a) os seguintes contribuíntes: a) Os beneficiarios dunha renda de inserción social de Galiza durante o primeiro ano de vixencia da devandita prestación. b) Cando os ingresos anuais da unidade familiar, divididos polo número de membros que a compoñan, non superen o indicador de rendas de efectos múltiples vixente (IPREM) ou índice que o substitúa, por un período de 6 meses dentro do ano natural. c) As mulleres embarazadas que polas súas circunstancias persoais se atopen soas ou estean integradas en familias con risco de exclusión social ou con especiais dificultades para o exercicio das responsabilidades parentais, dende a data da concesión ata que o menor cumpra 3 anos de idade. Para ter dereito á obtención destes beneficios, a persoa interesada deberá acreditar o cumprimento das condicións que motivan o seu outorgamento durante todo o tempo que dure a bonificación e ten a obriga de comunicar os cambios das circunstancias que deron lugar ao mesmo. A solicitude de beneficio fiscal prevista neste parágrafo será informada polo Departamento de Servicios Sociais.2.–Poderán solicitar unha bonificación da tarifa de ate un 75% aqueles productores de lixo que fagan unha contribución destacada e efectiva aos programas de recollida selectiva establecidos polo Concello. A solicitude de bonificación terá unha vixencia máxima dun ano natural e será informada polo Departamento de Medio Ambiente. Os criterios para a aplicación da bonificación son os que se sinalan de seguido: 1. As vivendas que realicen compostaxe de materia orgánica mediante composteiros, ben a título individual ou por participación nalgún programa promovido polo Concello de Santiago, obterán unha bonificación dun 50% sobre o importe da taxa que lle corresponda.2. As empresas ou establecementos comerciais que teñan implantado un sistema de xestión medioambiental, ben a través dunha ISO 14.000 ou do Regulamento 1221/2009, do 25 de novembro, de participación voluntaria de organizacións nun sistema comunitario de xestión e auditoría medioambientais (EMAS), obterán unha bonificación dun 30% do importe da taxa que lles corresponda. III.13.–ORDENANZA 3.17: TAXA POLO ESTACIONAMENTO DE VEHICULOS DE TRACCION MECANICA NAS VIAS PUBLICAS MUNICIPAIS Artigo 1.º.–Natureza e fundamento. En uso das facultades concedidas polos artigos 133.2 e 142 da Constitución e 106 da Lei 7/85, do 2 de abril, reguladora das bases do réxime local, este Concello establece a taxa por estacionamento de vehículos de tracción mecánica nas vías públicas municipais, a que se refire o art.20.3 u) do texto refundido da Lei reguladora das facendas locais (TRFL), aprobado polo Real decreto lexislativo 2/2004, do 5 de marzo, que se rexerá pola presente ordenanza fiscal, cuxas normas atenden ao previsto no art.57 do TRFL e na ordenanza do sistema de ordenación e regulación do servicio da O. R. A. e aparcamento de residentes. Artigo 2.º.–Feito impoñible. Constitúe o feito impoñible a utilización privativa do dominio público local constituído polos espacios de aparcamento en superficie delimitados para ó estacionamento de vehículos de tracción mecánica, de acordo coa normativa desenvolvida pola ordenanza do sistema de ordenación e regulación do servicio da O. R. A. e aparcamento de residentes. Artigo 3.º.–Suxeitos pasivos. Son suxeitos pasivos da taxa as persoas físicas e xurídicas, así como as entidades a que se refire o art.35.4 da Lei 58/2003, do 17 de decembro, xeral tributaria, que gocen, utilicen, ou aproveiten especialmente o dominio público local constituído polos espacios de aparcamento en superficie delimitados para o estacionamento de vehículos de tracción mecánica, de acordo coa normativa desenvolvida pola Ordenanza do sistema de ordenación e regulación do servicio da O. R. A. e aparcamento de residentes. Artigo 4.º.–Cota tributaria. A contía da taxa por estacionamento é: 1.–Zona regulada ordinaria (zona azul): a) R éxime xeral. –Prepagado por un máximo de 120 minutos con un costo máximo de 1,05 €. Un mínimo de 17 minutos con un costo de 0,15 €. Os tempos intermedios en fraccións de 0,05 €, segundo os seguintes tramos: b) Réxime xeral de curta duración. –Prepagado por un máximo de 60 minutos con un costo máximo de 0,55 €. Un mínimo de 17 minutos con un costo de 0,15 €. Os tempos intermedios en fraccións de 0,05 €, segundo os seguintes tramos: c) Réxime xeral de longa duración. –Prepagado por un máximo de 240 minutos cun costo máximo de 1,05 €. Un mínimo de 34 minutos cun costo de 0,15 €. Os tempos intermedios en fraccións de 0,05 €, segundo os seguintes tramos: d) Réxime excepcional para residentes. –Prepagado por un máximo de 240 minutos cun costo máximo de 1,05 €. Un mínimo de 34 minutos cun costo de 0,15 €. Os tempos intermedios en fraccións de 0,05 €, segundo os seguintes tramos: e) Exceso de tempo sinalado no ticket ata un máximo de 30 minutos: complementaria pospagada por 2,90 €. f) Especial de anulación por non ter ticket ata un máximo de 60 minutos dende a hora do aviso de denuncia: complementaria pospagada por 6,00 €. 2.–Réxime excepcional de residentes (zona verde): 50 € ano, agás o réxime excepcional de residentes por razón de domicilio (zona verde) que será gratuíto. Artigo 5.º.–Devengo. A taxa para a zona regulada ordinaria devéngase no momento en que se efectúe o estacionamento do vehículo. A taxa para o réxime excepcional de residentes devéngase no momento de presentar a solicitude da tarxeta ou distintivo. A vixencia do distintivo de residente é bianual. Artigo 6.º.–Normas de xestión.1.–Taxa para a zona regulada ordinaria: O pago realizarase no momento de obter o correspondente boleto nas máquinas expendedoras. O boleto acreditativo do pago para os supostos a), b), c) e d) do artigo 4.1 deberá exhibirse no parabrisas dianteiro do vehículo e dende un lugar visible dende o exterior. Para os supostos e) e f) do mesmo artigo actuarase como establece a Ordenanza do sistema de ordenación e regulación do servicio da O. R. A. e aparcamento de residentes.2.–Taxa para o réxime excepcional de residentes: O prazo de solicitude para a nova petición ou renovación de distintivo ou tarxeta de residente (bianual) finalizará o 31 de xaneiro. Con carácter excepcional para os novos vehículos e cambios de domicilio habilitaranse os días 1 ó 10 de cada mes. O importe da cota prorratearase por semestres naturais nos casos de solicitudes realizadas con carácter excepcional no período que se sinala no parágrafo anterior. O semestre en curso no momento da solicitude será incluído no importe liquidado no prorrateo. A taxa esixirase en réxime de autoliquidación que deberá ser ingresada nas Entidades bancarias debidamente autorizadas. III.14.–ORDENANZA 3.24: TAXA POLA UTILIZACIÓN PRIVATIVA E O APROVEITAMENTO ESPECIAL DO DOMINIO PÚBLICO MUNICIPAL Artigo 1.º.–Fundamento e natureza. De conformidade co disposto nos artigos 4 e 106 da Lei 7/1985, do 2 de abril, reguladora das bases do réxime local, e nos artigos 15 a 19 e 57 do texto refundido da Lei reguladora das facendas locais (TRFL) aprobado polo Real decreto lexislativo 2/2004, do 5 de marzo, este Concello establece a taxa pola utilización privativa e o aproveitamento especial do dominio público municipal, que se rexerá polo disposto nos artigos 20 a 27 do TRFL, na normativa tributaria municipal e na demais normativa municipal reguladora da ocupación do dominio público municipal. Artigo 2.º.–Feito impoñible. Constitúe o feito impoñible desta taxa a utilización privativa e o aproveitamento especial do dominio público local polas ocupacións do solo, subsolo e voo que se relacionan a continuación: a) Para apertura de exploracións, calas ou gabias en terreos de uso público ou calquera remoción do pavimento ou beirarrúas na vía pública. b) Con valos, puntais, asnillas, estadas, plataformas aéreas, camións-grúa e outros materiais, vehículos ou instalacións análogas, apoiadas no chan ou aéreas. c) Con colectores ou sacos para recollida ou depósito de entullos, materiais de construción ou residuos. d) Para carga e descarga en zonas non reservadas a tal efecto. e) Para paso de vehículos a través de beirarrúas ou calzadas. f) Para reserva da vía pública para aparcamento exclusivo. g) Con mesas, cadeiras, tribunas, quioscos de hostalería e outros elementos análogos con finalidade lucrativa. h) Instalación no dominio público local de postos, barracas, casetas de venda, quioscos, espectáculos, atraccións feirais e de recreo, industrias de rúa e ambulantes. i) Para usos particulares con aparatos de venda automática, caixeiros automáticos, buzóns postais, cabinas telefónicas, surtidores de gasolina, instalacións de recarga eléctrica e outras análogas j) Con carteis publicitarios e calquera instalación ou medio de expresión publicitaria ou destinado a tal fin. k) Calquera outro aproveitamento especial do dominio público local non recollido en epígrafe concreto. Artigo 3.º.–Supostos de non suxeición. Con independencia da obriga ou non da tramitación da licenza ou autorización correspondente, non están suxeitos a esta taxa as utilizacións privativas e os aproveitamentos especiais do dominio público local que se detallan de seguido: 1.–as ocupacións do dominio público local que, en aplicación do principio de especialidade, están suxeitas a outras taxas pola ocupación do dominio público municipal.2.–a ocupación da vía pública pola rodaxe de películas, vídeos, gravacións televisivas, realización de maquetas e impresión de fotografías sempre que: non teñan finalidade lucrativa; se paguen os servizos municipais que, con tal motivo, sexan requiridos; se garantan e, no seu caso, se paguen os gastos orixinados polo deterioro e desperfectos que se puidesen causar; e previo acordo da Xunta de Goberno Local.3.–as zonas de prohibición de estacionamento diante das saídas de emerxencia de locais, sempre que estean autorizadas.4.–a ocupación da vía pública para actividades publicitarias realizadas por entidades sen ánimo de lucro, partidos políticos e outras entidades veciñais e asociativas para informar, difundir e facer promoción dos seus actos propios de carácter social, político, cultural, de participación cidadá, de fomento de valores cívicos e condutas humanitarias, de concienciación e sensibilización social e similares, previo acordo da Xunta de Goberno Local.5.–as ocupacións realizadas polos titulares das reservas da vía pública para aparcamento exclusivo para persoas con discapacidade física.6.–as hortas en espazos de uso público municipais.7.–as ocupacións do dominio público local vinculadas a instalacións municipais nas que o beneficiario directo da ocupación é o Concello de Santiago de Compostela. Artigo 4.º.–Obrigados tributarios.1.–Son suxeitos pasivos da taxa en concepto de contribuíntes, as persoas físicas e xurídicas, así como as entidades a que se refire o artigo 35.4 da Lei 58/2003, de 17 de decembro, xeral tributaria (LXT), que gocen, utilicen ou aproveiten especial ou de xeito privativo o dominio público municipal en beneficio particular.2.–Na taxa establecida pola utilización privativa ou aproveitamento especial pola entrada de vehículos a través das beirarrúas, teñen a condición de substitutos do contribuínte os propietarios das fincas e locais a que dan acceso ditas entradas, que poderán repercutir, no seu caso, as cotas sobre os respectivos beneficiarios. Artigo 5.º.–Período impositivo e devengo.1.–Con carácter xeral, o período impositivo da taxa coincide co tempo de utilización privativa ou aproveitamento especial do dominio público municipal, agás as excepcións contidas nos apartados seguintes.2.–Nos supostos de ocupacións permanentes, o período impositivo coincide co ano natural agás cando se trate de supostos de inicio da utilización privativa ou aproveitamento especial, no que abarcará dende o inicio ata o final do ano natural. Nos supostos denominados de ocupación por tempada o período impositivo se inicia o 1 de marzo e finaliza o 31 de outubro.3.–Con carácter xeral, a taxa devéngase no momento no que se inicia a utilización privativa ou aproveitamento especial do dominio público municipal. Nas ocupacións permanentes, a taxa devéngase o 1 de xaneiro de cada ano e, nos casos de ocupacións por tempada, a taxa devéngase o 1 de marzo. As cotas serán irredutibles, agás nos casos nos que o inicio da utilización privativa ou aproveitamento especial non coincida coa data de devengo, de tal xeito que as cotas calcularanse proporcionalmente ao número de semestres naturais, nos casos de ocupacións permanentes, e ao número de cuadrimestres naturais, nos casos de ocupación por tempada, que resten para rematar o ano, incluído o de comezo da utilización privativa ou aproveitamento especial do dominio público local. Como norma especial, nos supostos de ocupación para paso de vehículos a través de beirarrúas ou calzadas e para reserva da vía pública para aparcamento exclusivo nos que o inicio da utilización privativa ou aproveitamento especial non coincida coa data de devengo, as cotas calcularanse proporcionalmente ao número de trimestres naturais que resten para rematar o ano, incluído o de comezo da utilización privativa ou aproveitamento especial do dominio público.4.–No caso de cese na utilización privativa ou aproveitamento especial as cotas serán prorrateables por semestres naturais, nas ocupacións permanentes, e por cuadrimestres naturais, nas ocupacións por tempada, computando no prorrateo aquel no que se produce o cese. Como norma especial, nos supostos de ocupación para paso de vehículos a través de beirarrúas ou calzadas e para reserva da vía pública para aparcamento exclusivo no caso de cese na utilización privativa ou aproveitamento especial as cotas serán prorrateables por trimestres naturais, computando no prorrateo aquel no que se produce o cese. Artigo 6.º.–Cota tributaria.1.–Cando se utilicen procedementos de licitación pública, o importe da taxa estará determinado polo valor económico da proposición sobre a que recaia a concesión, autorización ou adxudicación 2.–Con carácter xeral, e sen prexuízo das peculiaridades dalgúns aproveitamentos que se especifican nesta ordenanza, a cota tributaria da taxa calcularase coa fórmula seguinte: Cota tributaria = PB x S x T x FCR x FCA x FCH Onde: PB é a tarifa básica. Corresponde co valor do tramo de ocupación que lle asigna o anexo de categoría das vías da Ordenanza xeral de xestión, recadación e inspección dos tributos e doutros ingresos de dereito público. S é a superficie en metros cadrados ou lineais de utilización ou aproveitamento, sempre que nesta ordenanza non se estableza unha superficie de ocupación mínima. De establecerse ocupación mínima, esta será o valor que tome a fórmula cando a ocupación solicitada sexa inferior. T é o tempo da utilización ou aproveitamento. O tempo de ocupación computarase en días sempre que nesta ordenanza non se estableza un tempo de ocupación mínimo ou nos supostos nos que a ocupación sexa permanente ou de tempada. De establecerse tempo mínimo, este será o valor que tome a fórmula cando o tempo solicitado sexa inferior. FCR é o coeficiente de situación da vía que lle asigna o anexo de categoría das vías da Ordenanza xeral de xestión, recadación e inspección dos tributos e doutros ingresos de dereito público. FCA é o factor corrector da clase de utilización ou aproveitamento FCH é o factor corrector específico a) Apertura de exploracións, calas ou gabias en terreos de uso público ou calquera remoción do pavimento ou beirarrúas na vía pública S é a superficie en metros cadrados de utilización ou aproveitamento FCA é 0,50% FCH é 1 Cota mínima: 31,10 € b) Ocupación do dominio público local con valos, puntais, asnillas, estadas, plataformas aéreas, camións-grúa e outros materiais, vehículos ou instalacións análogas, apoiadas no chan ou aéreas S é a superficie en metros cadrados de utilización ou aproveitamento FCA é 0,05% FCH é 4 no suposto de ocupación delimitada con valos e 1 nos demais supostos Cota mínima: 15,03 € c) Ocupación do dominio público local con colectores ou sacos para recollida ou depósito de entullos, materiais de construción ou residuos S é a superficie en metros cadrados de utilización ou aproveitamento FCA é 0,05% FCH é 4 Cota mínima: 60,12 € d) Ocupación do dominio público local para carga e descarga en zonas non reservadas a tal efecto S é a superficie en metros cadrados de utilización ou aproveitamento FCA é 5% FCH é 1/365 Cota mínima: 30,05 € e) Paso de vehículos a través de beirarrúas ou calzadas S é a superficie en metros lineais da lonxitude da entrada ou paso de vehículos FCA é 5% FCH é 3 no caso de locais nos que se desenvolvan actividades de garda e custodia de vehículos baixo calquera modalidade (en garaxes cubertos, aparcamentos subterráneos ou parkings, en solares ou terreos sen edificar); 0,8 no caso de vados laborais e vados de vivendas unifamiliares e 1 nos demais supostos. Cota mínima: 30,05 € f) Reserva da vía pública para aparcamento exclusivo S é a superficie en metros cadrados de utilización ou aproveitamento FCA é 5% FCH é 1 Cota mínima: 30,05 € g) Ocupación do dominio público local con mesas, cadeiras, tribunas, quioscos de hostalería e outros elementos análogos con finalidade lucrativa PB terá o valor fixo de 18,030363 € S é a superficie en metros cadrados de utilización ou aproveitamento FCA é 1 FCH é 1,5 no caso de ocupacións anuais e 1 no caso de ocupacións temporais Cota mínima: 60,10 € h) Instalación no dominio público local de postos, barracas, casetas de venda, quioscos, espectáculos, atraccións feirais e de recreo, industrias de rúa e ambulantes h.1. A cota tributaria resultará de aplicar á base as seguintes cantidades. a) No caso de venda ambulante na rúa Nova: 51,09 €/ano/m 2 b) No caso de venda ambulante no mercado de salgueiriños: 61,05 €/ano/m 2 c) No caso de venda ambulante na praza de Ameas: 87,98 €/ano/m 2 d) No caso de venda ambulante na praza do Obradoiro: 31,59 €/ano/m 2 e) No caso de venda de xeados e castañas: 45,75 €/ano/m 2 f) No caso de venda de lambetadas: 14,60 €/ano/m 2 g) Por cada posto ou caseta de venda Ata 6 m 2: 1,26 €/mes/m 2 De 6 a 10 m 2: 2,46 €/mes/m 2 Máis de 10 m 2: 3,65 €/mes/m 2 h.2. No caso de rodaxes cinematográficos, espectáculos, atraccións e similares, pagarase unha cantidade fixa de 405,52 €/día, agás o suposto dos circos nos que se aplicará unha redución do 50% sobre dita cantidade fixa. i) Ocupacións do solo, subsolo ou volo para usos particulares con aparatos de venda automática, caixeiros automáticos, buzóns postais, cabinas telefónicas, surtidores de gasolina, instalacións de recarga eléctrica e outras análogas S é a superficie en metros cadrados de utilización ou aproveitamento, agás no suposto dos caixeiros automáticos que serán metros lineais FCA é 5% FCH é 1/365 Cota mínima: 30,05 € j) Ocupación de dominio público local con carteis publicitarios e calquera instalación ou medio de expresión publicitaria ou destinado a tal fin S é a superficie en metros cadrados ou lineais de utilización ou aproveitamento FCA é 5% FCH é 1/365 Cota mínima: 30,05 € k) En calquera outro aproveitamento especial do dominio público local non recollido en epígrafe concreto aplicarase o sistema de cálculo segundo o tipo de ocupación ao que máis se asemelle dos incluídos nos apartados anteriores. Artigo 7.º.–Normas de xestión.7.1.–Ocupacións temporais: a) Con carácter xeral, a taxa pola utilización ou aproveitamento do dominio público municipal esixirase en réxime de autoliquidación simultaneamente coa solicitude da licenza ou autorización de ocupación correspondente. A autoliquidación deberá ser ingresada e será a conta da liquidación que se practique en función da ocupación efectivamente concedida. Os departamentos municipais competentes para a tramitación da licenza ou autorización correspondente notificarán á Tesourería municipal os acordos de concesión e denegación de ocupación para a aprobación da liquidación correspondente no suposto de que o importe ingresado mediante autoliquidación sexa inferior ou superior ao que corresponda segundo o acordo de ocupación concedida. b) No suposto de que o Concello actúe de oficio, e unha vez notificado o acordo polo departamento municipal competente, a Tesourería xirará a liquidación correspondente ao interesado 7.2.–Ocupacións permanentes e de tempada: a) As ocupacións permanentes e de tempada xestionaranse a partires do padrón da taxa, que se formará anualmente pola Tesourería municipal en base aos datos aportados polo departamento municipal competente para a tramitación da licenza ou autorización. b) Nos supostos de inicio da utilización privativa ou aproveitamento especial do dominio público municipal, o suxeito pasivo está obrigado a presentar e ingresar a autoliquidación simultaneamente coa solicitude da licenza ou autorización de ocupación. O departamento municipal competente para a tramitación da licenza ou autorización comunicará á Tesourería municipal os acordos de concesión de licenzas ou autorizacións para a súa inclusión no padrón do período impositivo seguinte, e para a aprobación da liquidación correspondente no suposto de que o importe ingresado mediante autoliquidación sexa inferior ou superior ao que corresponda segundo o acordo de ocupación concedida. c) No caso de baixa, anulación, revogación ou modificación das licenzas ou autorizacións concedidas, o departamento municipal competente para a súa tramitación comunicarao á Tesourería municipal para a modificación ou exclusión do padrón con efectos tributarios a partires do período impositivo seguinte. Nas ocupacións permanentes e de tempada, os suxeitos pasivos teñen a obriga de declarar os cambios que se produzan no uso e goce do aproveitamento, na titularidade da finca ou local á que, no seu caso, servisen; e os cesamentos e demais circunstancias con efectos fiscais nas taxas correspondentes. O prazo para declarar é de dez días desde que se produza o cambio, cesamento ou demais circunstancias con efectos fiscais. Nos supostos de cambios de titularidade manténdose a licenza ou autorización inicial, a cota será irredutible e o obrigado ao pagamento será o que figure como titular o primeiro día do período impositivo.7.3. –Nos supostos de devolución por non realizarse a ocupación por causa non imputable ao interesado, o departamento municipal competente deberá informar previamente á tramitación da devolución. Artigo 8.º.–Beneficios fiscais.1. Gozarán dunha bonificación do 50% da débeda tributaria as rodaxes cinematográficas e similares, sempre que se acredite documentalmente que o produto resultante contribúe de xeito destacado á promoción da cidade e se faga constar a colaboración do Concello de Santiago nos créditos e na promoción dos filmes.2. Os interesados deberán solicita-lo beneficio fiscal no momento de presenta-las solicitudes de autorización para ocupación da vía pública no Concello.4. O beneficio fiscal resolverase por acordo da Xunta de Goberno Local previo informe da Concellaría competente respecto da acreditación documental de que o produto resultante contribúe de xeito destacado á promoción da cidade e da constancia da colaboración do Concello de Santiago nos créditos e na promoción dos Filmes, e informe da Tesourería municipal. Artigo 9.º.–Responsabilidade por destrucción ou deterioro. Cando as utilizacións privativas ou os aproveitamentos especiais do dominio público municipal comporten a súa destrución ou deterioro, o beneficiario estará obrigado ao reintegro do custe total dos gastos de reconstrución ou deterioro e ao depósito previo do seu importe, sen prexuízo do pago da taxa correspondente. Se os danos son irreparables, o Concello será indemnizado en todo caso en contía igual ao valor dos bens destruídos ou ao importe do deterioro producido. Artigo 10.º.–Infraccións e sancións.1.–Para todo o relativo á cualificación de infraccións tributarias e imposición das sancións correspondentes, estarase ao disposto nos artigos 178 e seguintes da Lei 58/2003, do 17 de decembro, xeral tributaria (LXT) e a normativa de desenvolvemento.2.–O incumprimento do deber de declaración á que se refire o artigo 8.2 c) desta ordenanza cualificarase como infracción tributaria nos termos sinalados na LXT e demais disposicións aplicables. III.15.–ORDENANZA 3.25: TAXA POLA UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL A FAVOR DE EMPRESAS EXPLOTADORAS DE SERVIZOS DE SUBMINISTRACIÓN DE INTERESE XERAL Artigo 1.º.–Fundamento e natureza. De conformidade co disposto nos artigos 4 e 106 da Lei 7/1985, do 2 de abril, reguladora das bases do réxime local, e nos artigos 15 a 19 e 57 do texto refundido da Lei reguladora das facendas locais (TRFL) aprobado polo Real decreto lexislativo 2/2004, do 5 de marzo, este Concello establece a taxa pola utilización privativa ou aproveitamento especial constituidos no solo, subsolo ou voo da vía pública do termo municipal de Santiago de Compostela a favor das empresas explotadoras de servizos de subministracións, que se rexirá polo disposto nos artigos 20 a 27 do TRFL, na normativa tributaria municipal e na demais normativa municipal reguladora da ocupación do dominio público municipal Artigo 2.º.–Feito impoñible. Constitúe o feito impoñible a utilización privativa ou aproveitamento especial constituidos no solo, subsolo ou voo da vía pública do termo municipal de Santiago de Compostela a favor das empresas explotadoras de servizos de subministracións que resulten de interese xeral ou afecten á xeneralidade ou a unha parte importante da veciñanza. Artigo 3.º.–Obrigados tributarios.1. Son suxeitos pasivos da taxa en concepto de contribuíntes as persoas físicas ou xurídicas explotadoras de servizos de subministracións que resulten de interese xeral ou afecten á xeneralidade ou a unha parte importante da veciñanza, e que utilicen privativamente ou aproveiten especialmente o solo, subsolo ou voo da vía pública municipal, con independencia do seu carácter público ou privado e de que sexan titulares das redes ou instalacións a través das que se efectúa a subministración ou titulares dos dereitos de uso, acceso ou interconexión ás mesmas. Entre outras, consideraranse como tales as empresas prestadoras, distribuidoras ou comercializadoras de: a) Enerxía eléctrica, auga ou gas. b) Servizos de telecomunicacións e outros medios de comunicación mediante sistemas de fibra óptica, televisión por cable, ou calquera técnica que utilice redes ou instalacións que transcurran polo dominio público local c) Calesquera outras empresas de servizos de subministracións que utilicen redes ou instalacións que transcurran polo dominio público local 2. Considerase que o servizo de subministración afecta á xeneralidade ou a unha parte importante da veciñanza cando é posible ofrecerllo ao conxunto ou a unha parte significativa da población do municipio de Santiago de Compostela, con independencia da maior ou menor facturación no municipio, o da maior ou menor aceptación do servizo polos consumidores Artigo 4.º.–Período impositivo e devengo. A taxa ten natureza periódica e devéngase o primeiro día do período impositivo, que coincidirá co ano natural, agás nos supostos de inicio ou cese no uso privativo ou aproveitamento especial no que o período impositivo axustarase a estas circunstancias. Artigo 5.º.–Base impoñible e cota tributaria.1. A base impoñible está constituída polos ingresos brutos procedentes da facturación obtidos anualmente no termo municipal polos obrigados tributarios sinalados no artigo 3 desta ordenanza como consecuencia dos servizos de subministracións realizados, incluindo os procedentes do aluguer, conservación, modificación, conexión, desconexión e substitución dos equipos ou instalacións, propiedade das empresas ou dos usuarios, utilizados na prestación dos servizos de subministración e, en xeral, todos os ingresos da facturación realizada polos servizos da actividade propia das empresas explotadoras de servizos de subministracións. Deberán ser incluídos na facturación o importe de todos os servizos de subministracións efectuados aos usuarios no termo municipal de Santiago de Compostela aínda cando as intalacións establecidas para realizar a subministración concreta estén ubicadas fora de dito termo ou non transcurran en todo ou en parte pola vía pública. Tamén forman parte da base impoñible das empresas titulares das redes de subministracións as cantidades recibidas doutras empresas en concepto de acceso ou inteconexión ás citadas redes.2. Non teñen a consideración de ingresos brutos procedentes da facturación: a) os impostos indirectos que graven os servizos prestados b) as subvencións de explotación ou de capital, tanto públicas como privadas, que as empresas podan recibir. c) as cantidades que podan recibir por donación, herdanza ou por calquera outro título lucrativo. d) as indemnizacións esixidas a terceiros por danos e prexuízos, agás que sexan compensación ou contraprestación por cantidades non cobradas que cabe incluir nos ingresos brutos definidos no apartado 1 deste artigo. e) os productos financeiros, como dividendos, xuros e calquera outros de natureza análoga. f) as cantidades procedentes da enaxenación de bens e dereitos que formen parte do seu patrimonio. g) os traballos realizados pola empresa para o seu inmobilizado. h) as partidas ou cantidades cobradas por conta de terceiros que non constitúan un ingreso propio da entidade á que se aplica este réxime especial de cuantificación da taxa.3. Os ingresos brutos a que se refire o apartado 1 deste artigo só se minorarán por: a) As partidas correspondentes a importes indebidamente facturados por erro e que houbesen sido anuladas ou rectificadas. b) As partidas incobrables determinadas segundo o disposto na normativa reguladora do imposto sobre sociedades. c) Os importes satisfeitos a outras empresas titulares das redes, en concepto de acceso ou inteconexión ás mesmas.4. A cota tributaria será o resultado de aplicar o 1,5% á base impoñible definida neste artigo. Artigo 6.º.–Normas de xestión.1.–Os obrigados tributarios deberán presentar no Concello de Santiago de Compostela antes do 28 de febreiro de cada ano unha declaración do importe dos ingresos brutos facturados correspondentes ao exercicio inmediato anterior, desagregado por conceptos, de acordo coa normativa reguladora de cada sector. En todo caso deberá incluir: a) Importe dos ingresos brutos facturados aos consumidores finales con indicación do número de clientes facturados. b) Importe das cantidades percibidas de terceiros por dereitos de acceso ou interconexión a redes propiedade de terceiros con indicación dos suxeitos titulares das redes e dos importes. c) Importe das cantidades aboadas por dereitos de acceso ou interconexión a redes propiedade de terceiros, con indicación dos suxeitos titulares das redes e dos importes. d) Importe dos ingresos excluidos segundo o artigo 5 desta ordenanza fiscal, con identificación das empresas titulares das redes ás que se abonaron importes de acceso ou interconexión ás mesmas.2.–O Concello practicará liquidacións trimestrais, que terán o carácter de provisionais e de pagos a conta, en base á declaración anual que presente o obrigado tributario de acordo co apartado 1 deste artigo. Estas liquidacións trimestrais calcularanse aplicando o 1,5% sobre o 25% dos ingresos brutos declarados polo obrigado tributario como facturación do exercicio inmediato anterior. No suposto de inicio no uso privativo ou aproveitamento especial non se practicarán liquidacións trimestrais provisionais no exercicio da alta e practicarase a liquidación correspondente á cota tributaria anual no ano seguinte de acordo coa declaración á que se refire o apartado 1 deste artigo. No suposto de cese no uso privativo ou aproveitamento especial, a liquidación trimestral incluirá o trimestre no que se produza o cese.3.–O importe da cota tributaria anual liquidarase no primeiro trimestre do exercicio seguinte, e será a diferencia entre a cota tributaria e os pagos a conta realizados no exercicio anterior. Se a diferencia é positiva o obrigado tributario deberá ingresar o importe correspondente e, se é negativa, compensarase co primer pago a conta ou, no caso de non ser posible, procederase á devolución. Artigo 7.º.–infraccións e sancións.1.–Para todo o relativo á calificación de infraccións tributarias e imposición das sancións correspondentes, estaráse ao disposto nos artigos 178 e seguintes da Lei 58/2003, do 17 de decembro, xeral tributaria (LXT) e a normativa de desenvolvemento 2.–O incumprimento do deber de declaración á que se refire o artigo 6 desta ordenanza calificarase como infracción tributaria nos termos sinalados na LXT e demais disposicións aplicables. III.16.–ORDENANZA 3.26: TAXA POLA PRESTACIÓN DE SERVIZOS ESPECIAIS DE VIXIANCIA DE ESPECTÁCULOS OU TRANSPORTES Artigo 8.º.–Normas de xestión.1. Os suxeitos pasivos que motiven a prestación dos servicios regulamentados nesta ordenanza persentarán un escrito dirixido á Alcaldía determinando o día, hora e lugar no que debe ser prestado o servicio, o seu contido e a súa duración prevista, estando obligados a realizar o ingreso da liquidación resultante nas entidades bancarias colaboradoras. A petición deberá formularse cunha antelación mínima de oito días. III.17.–ORDENANZA 3.28: TAXA POLA PRESTACIÓN DE SERVIZOS MUNICIPAIS ASOCIADOS Á CELEBRACIÓN DE MATRIMONIOS CIVÍS NO PAZO DE RAXOI Artigo 7.º.–Normas de xestión. Os solicitantes do servicio están obrigados a presentar a correspondente declaración nos impresos habilitados ó efecto pola Administración Tributaria Local e a realizar o ingreso da autoliquidación resultante nas entidades bancarias colaboradoras, o que se deberá acreditar no momento de presentar a correspondente solicitude. III.18.–ORDENANZA 4.27: PREZO PÚBLICO POLA PRESTACIÓN DE SERVIZOS E REALIZACIÓN DE ACTIVIDADES NAS INSTALACIÓNS DEPORTIVAS MUNICIPAIS Artigo 2.º.–Concepto.1. O prezo público regulado nesta ordenanza constitúe unha prestación patrimonial de carácter público que se satisfará polos usuarios que voluntariamente soliciten a prestación dos servizos ou a realización de actividades desenvolvidas nas instalación deportivas municipais que a continuación se detallan, sempre que se trate de: a) Espectáculos deportivos ou extradeportivos. b) Outros actos non deportivos. c) Competicións non federadas con cobro de entrada. d) Actividades deportivas organizadas por entidades con ánimo de lucro.1.1. Pavillóns polideportivos non ubicados en Centros Públicos de Ensino.1.2. Pavillóns polideportivos ubicados nos Centros Públicos de Ensino, que son: – P. P. Monte dos Postes – P. P. Lamas de Abade – P. P. Quiroga Palacios – P. P. Apóstolo Santiago – P. P. Vite I – P. P. Pío XII – P. P. Roxos-Villestro 1.3. Campos de fútbol de herba sintética. San Lázaro I e San Lázaro II Artigo 4.º.–Contía.4.3. CAMPOS DE FÚTBOL DE HERBA SINTÉTICA. SAN LÁZARO I E SAN LÁZARO II.4.3.1. San Lázaro I e San Lázaro II. A utilización e custo desta instalación deberá ser aprobada puntualmente pola Xunta de Goberno Local, previo informe da sección de Deportes 4.3.2. Campos de fútbol de herba sintética. a) Competicións. Por partido: 76,00 € Pagarase un suplemento de 6,95 €, por hora ou fracción, por utilización de luz eléctrica nas datas e horarios seguintes: – Do 1 de setembro dun ano ao 31 de maio do ano seguinte: a partir das 19.00 horas. – Do 1 de xuño ao 31 de agosto de cada ano: a partir das 21.00 horas. Artigo 5.º.–Normas de xestión.3. O pagamento do prezo público correspondente ós espectáculos de carácter extradeportivo, que non formen parte da programación de calquera departamento municipal, deberá realizarse nas entidades bancarias colaboradoras cunha antelación mínima de 48 horas á súa celebración. Os gastos de persoal de servizo discontinuo (billeteiros, porteiros, vixiantes, electricistas.) serán por conta dos organizadores do acto. As necesidades deste tipo de persoal serán fixadas a xuízo da Sección de Deportes, tendo en conta o tipo de actividade que se vaia desenvolver. Así mesmo os organizadores correrán cos gastos de limpeza que se deriven da celebración dos citados actos. III.19.–ORDENANZA 4.30: PREZO PÚBLICO POLA PRESTACIÓN DOS SERVIZOS DA ESCOLA MUNICIPAL DE MÚSICA Artigo 5.º.–Normas de xestión.2. Os solicitantes do servicio están obrigados a: – Presentar a correspondente declaración nos impresos habilitados para tal efecto pola Administración local. – Practicar a autoliquidación consonte o establecido no artigo 3. – Realizar o ingreso da autoliquidación resultante nas entidades bancarias colaboradoras, o que se deberá acreditar no momento de presentar a correspondente matrícula. Santiago de Compostela, 26 de decembro de 2012. A CONCELLEIRA DELEGADA DE FACENDA Asdo.: Cecilia Sierra Rey